Ένα κατ εξοχήν εύκολο, γρήγορο και πεντανόστιμο πρόχειρο φαγητό, είναι η στραπατσάδα.

<strong>Στην Πελοπόννησο</strong>, από όπου έλκω και την καταγωγή μου, την φτιάχνουν μόνο με ντομάτα και αυγά, ενώ τα τελευταία χρόνια πρόσθεσαν τυρί φέτα.

<strong>Εδώ στην Κρήτη</strong>, την δεύτερη πατρίδα μου, την φτιάχνουν με ντομάτα, κολοκυθάκι και λίγη θρυμματισμένη φέτα.

<strong>Πάμε να την φτιάξουμε…</strong>

<strong>Θα χρειαστούμε ντομάτες για τρίψιμο, κολοκυθάκια αυγά λίγη φέτα, λάδι λίγη ρίγανη και αλατοπίπερο.</strong>

Τις ποσότητες τις καθορίζετε εσείς, ανάλογα με το πόσα άτομα είστε.

Βάζουμε λοιπόν μέσα σ ένα βαθύ τηγάνι τις ντομάτες τριμμένες, τα κολοκυθάκια κομμένα πολύ λεπτές ροδέλες και τα αφήνουμε να ψηθούν σε χαμηλή φωτιά.

Όταν δούμε ότι είναι σχεδόν έτοιμα, ρίχνουμε το λάδι και τα ανακατεύουμε λίγο, αφού βεβαίως ρίξουμε αλατοπίπερο, λίγη ρίγανη και τα αφήνουμε ακόμη για δέκα λεπτά, να μελώσουν.

Αν το τυρί φέτα που θα βάλετε είναι αλμυρό, δεν βάζετε καθόλου αλάτι!!

Αμέσως μετά, ρίχνετε την φέτα θρυμματισμένη, τα ανακατεύετε λίγο και μετά, τα αυγά χτυπημένα.

Τα υπόλοιπα τα γνωρίζετε … ανακατεύουμε σιγά σιγά με σεβασμό, μέχρι να ψηθεί τελείως το αυγό και έτοιμη η στραπατσάδα….

<strong>Συνοδεύεται με μια ωραία πράσινη σαλάτα και φρέσκο ψωμάκι.</strong>

<a href="http://www.donna.gr/wp-content/uploads/2015/08/strapatsada-me-ntomata-kai-kolokythi.jpg" rel="attachment wp-att-11061"><img class=" size-medium wp-image-11061 aligncenter" src="http://www.donna.gr/wp-content/uploads/2015/08/strapatsada-me-ntomata-kai-kolokythi-300x300.jpg" alt="ΣΤΡΑΠΑΤΣΑΔΑ  ΜΕ ΝΤΟΜΑΤΑ ΚΑΙ ΚΟΛΟΚΥΘΙ" width="300" height="300" /></a>

&nbsp;

&nbsp;