<b>1. ΔΥΣΚΟΙΛΙΟΤΗΤΑ</b>

<b>Πως αποφεύγεται</b>

• Εμπλουτισμένη δίαιτα με φυτικές ίνες, από ολικής αλέσεως ψωμί, φρούτα, λαχανικά, όσπρια

• Να πίνετε αρκετό νερό

• Συχνή άσκηση

• Αποφυγή μεγάλης δοσολογίας συμπληρωμάτων σιδήρου
<h4><b>2. ΤΑΣΕΙΣ ΛΙΠΟΘΥΜΙΑΣ</b></h4>
Συχνό φαινόμενο κατά την εγκυμοσύνη που και πάλι οφείλεται στις ορμονικές αλλαγές. Η τάση για λιποθυμία εμφανίζεται όταν ο εγκέφαλος δεν αιματώνεται αρκετά και κατά συνέπεια δεν οξυγονώνεται ικανοποιητικά.

Μπορεί συχνά να νιώσεις τάση για λιποθυμία, όταν σηκωθείς απότομα όρθια από την καρέκλα που κάθεσαι ή ακόμα όταν απλά ξαπλώνεις στο κρεβάτι ανάσκελα.

<b>Πως αποφεύγεται</b>

• Προσπάθησε να σηκώνεσαι αργά είτε από την καρέκλα είτε από το κρεβάτι

• Αν ξαπλώνεις καλύτερα γύρνα στο πλάι, προτιμότερο στα αριστερά
<h4><b>3. ΣΥΧΝΟΟΥΡΙΑ</b></h4>
Η ανάγκη για συχνή διούρηση μπορεί να αρχίσει από νωρίς στην εγκυμοσύνη και αυτό οφείλεται και πάλι στις ορμονικές αλλαγές. Αργότερα στην εγκυμοσύνη μπορεί να οφείλεται στην πίεση που ασκεί το κεφάλι του μωρού στην ουροδόχο κύστη.

<b>Πως να το αποφύγεις</b>
Αν αναγκάζεσαι να σηκωθείς το βράδυ για να ουρήσεις προσπάθησε να αποφύγεις να πίνεις υγρά αργά πριν πας για ύπνο.

<b>Πότε να ζητήσεις βοήθεια</b>
Αν η διούρηση γίνει επώδυνη ή δεις αίμα στα ούρα τότε ανέφερε το στο γυναικολόγο σου για περεταίρω διερεύνηση, γιατί αυτά τα συμπτώματα μπορεί να είναι λόγω ουρολοίμωξης.
<h4><b>4. ΚΙΡΣΟΙ</b></h4>
Οι κιρσοί είναι φλέβες οι οποίες διατείνονται πέραν από την κανονική διάμετρο τους, προκαλώντας πρήξιμο, συνήθως στα πόδια και μερικές φορές στο αιδοίο. Τις περισσότερες φορές εξαφανίζονται μετά τον τοκετό.

<b>Αν έχεις κιρσούς καλό θα ήταν:</b>
• Να αποφεύγεις την ορθοστασία για πολλή ώρα

• Να αποφεύγεις να κάθεσαι με σταυρωμένα τα πόδια

• Προσπάθησε να μην βάλεις πολύ βάρος κατά την εγκυμοσύνη

• Όταν κάθεσαι να βάζεις τα πόδια πιο ψηλά από το πάτωμα

• Όταν ξαπλώνεις βάζε τα πόδια σου πιο ψηλά τοποθετώντας 2-3 μαξιλάρια κάτω από τους αστραγάλους

• Δοκίμασε τα ειδικά καλτσόν για κιρσούς που βρίσκεις σχεδόν σε όλα τα φαρμακεία

• Κάνε άσκηση, περπάτημα, κολύμπι που βελτιώνουν την κυκλοφορία του αίματος

&nbsp;

<strong>Γιώργος Γεωργίου, MD</strong>
<strong>Γυναικολόγος - Μαιευτήρας</strong>
<a href="http://www.georgiougynecology.com/" target="_blank">http://www.georgiougynecology.com/</a>

<a href="mailto:georgios.georgiou@ledraclinic.com" target="_blank"><span class="_5yl5" data-reactid=".28.$mid=11430326056978=2705ac825a505df1b42.2:0.0.0.0.0"><span data-reactid=".28.$mid=11430326056978=2705ac825a505df1b42.2:0.0.0.0.0.0">georgios.georgiou@ledraclinic.com</span></span></a>