Πλένουμε πολύ καλά τα χόρτα  και τα ζεματάμε σε βραστό νερό για 3′. 
Τα κατεβάζουμε και τα κρυώνουμε με νερό και τα σουρώνουμε. 
Σε βαθύ τηγάνι λιώνουμε το βούτυρο και προσθέτουμε τα χόρτα.
Τα αφήνουμε να σωταριστούν ελαφρά και προσθέτουμε αλατοπίπερο. 
Τα βγάζουμε φροντίζοντας να αφήσουμε όσο μπορούμε πιο πολύ βούτυρο μέσα στο τηγάνι, αν χρειαστεί προσθέτουμε λίγο παραπάνω. 
Ρίχνουμε στο βούτυρο το αλεύρι και το γυρνάμε με το σύρμα να πάρει λίγο χρώμα. 
Προσθέτουμε λίγο-λίγο το γάλα και ανακατεύουμε γρήγορα μέχρι να πάρουμε μια πηχτή σάλτσα. Επαναφέρουμε τα χόρτα στο τηγάνι και ανακατεύουμε καλά. 
Κατεβάζουμε από τη φωτιά.
Καθαρίζουμε ή ξεφλουδίζουμε τα μανιτάρια και τα κόβουμε σε φέτες. 
Βάζουμε στο τηγάνι το λάδι να ζεσταθεί και προσθέτουμε τα κρεμμύδια με το σκόρδο. 
Σωτάρουμε ελαφρά και προσθέτουμε λίγο νερό ώστε να προλάβουν να μαλακώσουν. 
Όταν εξατμισθεί το νερό και μείνει μόνο το λάδι, βάζουμε τα μανιτάρια, αλατοπίπερο, φρεσκοτριμμένο μοσχοκάρυδο και τα τηγανίζουμε μέχρι να πάρουν λίγο χρώμα. 
Τα κατεβάζουμε και προσθέτουμε το μαϊντανό.
Σερβίρουμε με λίγο τριμμένο τυρί.


 