H πολύωρη ορθοστασία και o σύγχρονος τρόπος ζωής συχνά προκαλούν οιδήματα στα πόδια και κάτι τέτοιο είναι δυσάρεστο σαν εικόνα για μια γυναίκα.

Ας δούμε λοιπόν με ποιους τρόπους μπορούμε να καταπολεμήσουμε το πρόβλημα των πρησμένων ποδιών.

- Όταν βρίσκεστε στο σπίτι και δεν κάνετε τίποτε, να κάθεστε σε έναν καναπέ και να βάζετε τα πόδια σας στο «μπράτσο» του ή πάνω σε ένα μεγάλο μαξιλάρι.

- Τη νύχτα να τοποθετείτε ένα ή δύο μαξιλάρια κάτω από το στρώμα εκεί όπου ακουμπάτε τα πόδια σας.

- Την ημέρα να μην αφήνετε με τις ώρες τα πόδια σας εκτεθειμένα στον ήλιο.

- Για ακόμα καλύτερη φλεβική κυκλοφορία, δοκιμάστε το σκωτσέζικο ντους στις γάμπες σας (εναλλαγές ζεστού και κρύου νερού στη διάρκεια του μπάνιου, το οποίο θα τελειώνει με κρύο νερό).

- Μπορείτε επίσης να αλείψετε τα πόδια σας με μια δροσιστική κρέμα ή ένα τζελ για κουρασμένα πόδια και να κάνετε μαλάξεις, ξεκινώντας από κάτω προς τα πάνω.

&nbsp;