Σοτάρουμε σε βούτυρο τα μενταγιόν αφού πρώτα τα έχουμε αλατοπιπερώσει. Όταν ροδίσουν τα αφαιρούμε και σβήνουμε με ένα ποτήρι λευκό κρασί. Μόλις εξατμισθεί το αλκοόλ, προσθέτουμε την κρέμα γάλακτος και αφού πάρει μία βράση ενσωματώνουμε την παρμεζάνα. Ανακατεύουμε μέχρι να γλασσάρει και να γίνει σάλτσα
Για το ριζότο σοτάρουμε σε βούτυρο το κρεμμύδι, το σκόρδο και την ποικιλία των μανιταριών, ψιλοκομμένα. Αφού μαραθούν ρίχνουμε και το ρύζι, ανακατεύοντας συνεχώς. Σβήνουμε με κρασί και συμπληρώνουμε λίγο λίγο το ζωμό κότας που έχουμε (ο ζωμός πρέπει να είναι καυτός). Μόλις πιει τα υγρά συμπληρώνουμε λίγο λίγο μέχρι να αρχίσει το ριζότο μας να χυλώνει. Μόλις ετοιμαστεί το τραβάμε από τη φωτιά και προσθέτουμε μέσα ένα κομμάτι βούτυρο και την τριμμένη παρμεζάνα
Σερβίρετε το κρέας, περιχύστε τη σάλτσα παρμεζάνας από πάνω και δίπλα βάλτε το ριζότο μανιταριών. Γαρνίρετε με ψιλοκομμένο μαϊντανό