Όταν το μικρό σας αρχίζει να περπατάει, αλλάζει μια για πάντα ο τρόπος που βλέπετε το σπίτι σας.

Κάθε σημείο του σπιτιού, αποτελεί πλέον παγίδα και εν δυνάμει κίνδυνος!

Συνεπώς, είναι καιρός να σκεφτείτε πως θα κάνετε το σπίτι ένα ασφαλή τόπο για το μικρό σας που θέλει να προσεγγίσει και τα πιο δυσπρόσιτα σημεία του.

Το πρώτο πράγμα που πρέπει να κάνετε είναι να βρεθείτε στη θέση του. Προσπαθήστε να δείτε το σπίτι από το ύψος του προκειμένου να αντιληφθείτε τα πιθανά προβλήματα. Στη συνέχεια ακολουθήστε τις οδηγίες ανά χώρο:
<ul>
	<li>Εγκαταστήστε ασφάλειες στα παράθυρα, ώστε να μην ανοίγουν τελείως και απομακρύνετε κορδόνια από στόρια.</li>
	<li>Στηρίξτε κάδρα, βαριά έπιπλα και την τηλεόραση στον τοίχο για να αποφύγετε τον κίνδυνο πτώσης.</li>
	<li>Φυλάξτε αντικείμενα που σπάνε σε ψηλά σημεία (και ψηλότερα από ότι φαντάζεστε).</li>
	<li>Πόρτα για τις εσωτερικές σκάλες. Αν έχετε εσωτερικές σκάλες θα πρέπει να τοποθετήσετε πορτούλες ασφαλείας για μωρά στη βάση και στην κορυφή τους.</li>
	<li>Απομακρύνετε κάθε αντικείμενο που μπορεί να χωράει στο εσωτερικό ενός ρολού χαρτιού υγείας καθώς υπάρχει κίνδυνος να το καταπιεί το μικρό σας.</li>
	<li>Τοποθετήστε προστατευτικά στις γωνίες των επίπλων και στις πρίζες.</li>
	<li>Τοποθετήστε τα φυτά σε σημεία που δεν έχει πρόσβαση το αγγελούδι σας καθώς υπάρχει κίνδυνος να θελήσει να πάρει μία γεύση από τα πεσμένα φύλλα.</li>
	<li>Βάλτε κλειδαριές σε πόρτες που οδηγούν στο γραφειο, το γκαράζ, το μπαλκόνι και, γενικά, σε χώρους όπου υπάρχουν ενδεχόμενοι κίνδυνοι.</li>
</ul>
<span style="text-decoration: underline;"><strong>Παιδικό δωμάτιο</strong></span>
<ul>
	<li>Κατεβάστε το στρώμα της κούνιας στο χαμηλότερο σημείο.</li>
	<li>Μετακινήστε τα αντικείμενα που είναι πάνω από την κούνια καθώς το μικρό σας μπορεί τώρα να σταθεί όρθιο και να τα φτάσει.</li>
	<li>Αν θέλετε να αγοράσετε μπαουλάκι για τα παιχνίδια του προτιμήστε ένα χωρίς καπάκι ή με ένα πολύ ελαφρύ για να αποφύγετε τον κίνδυνο να εγκλωβιστεί εκεί μέσα.</li>
</ul>
<span style="text-decoration: underline;"><strong>Κουζίνα</strong></span>
<ul>
	<li>Αποθηκεύστε τις οικιακές συσκευές και μην τις αφήνετε πλέον στον πάγκο της κουζίνας μιας και το μικρό σας τώρα μπορεί να τις φτάσει και να τις τραβήξει.</li>
	<li>Τοποθετήστε προστατευτικά μάνταλα στο ψυγείο και στην πόρτα του φούρνου καθώς και προστατευτικό (μοιάζει με κάγκελα) για τα μάτια της κουζίνας όταν μαγειρεύετε ή όταν είναι ζεστά. Βάζετε πάντα τις λαβές της κατσαρόλας να κοιτούν προς τον τοίχο.</li>
	<li>Κλειδώστε τα χαμηλά ντουλάπια και συρτάρια.</li>
	<li>Αποθηκεύστε όλα τα προϊόντα καθαρισμού σε ασφαλές σημείο, όπου δεν θα τα βλέπει ούτε θα μπορεί να έχει πρόσβαση.</li>
	<li>Απομακρύνετε τα πλαστικά σακουλάκια και το σελοφάν.</li>
	<li>Ασφαλίστε τα μαχαίρια με προστατευτικά.</li>
	<li>Απομακρύνετε τα διακοσμητικά μαγνητάκια από το ψυγείο, καθώς υπάρχει κίνδυνος να τα καταπιεί.</li>
</ul>
<span style="text-decoration: underline;"><strong>Μπάνιο</strong></span>
<ul>
	<li>Φυλάξτε σε ασφαλές σημείο κάθε αντικείμενο που έχει κορδόνι ή καλώδιο, όπως για παράδειγμα το σεσουάρ για τα μαλλιά.</li>
	<li>Ασφαλίστε την λεκάνη με μια κλειδαριά προστασίας</li>
	<li>Μην αφήνετε σαμπουάν και αφρόλουτρα δίπλα στην μπανιέρα αλλά τοποθετήστε τα καλύτερα σε ένα ντουλάπι, το οποίο θα κλειδώσετε, ή σε ένα σημείο ψηλά.</li>
</ul>