Ψιλοκόβουμε το κρεμμύδι και το σωτάρουμε σε λίγο ελαιόλαδο μαζί με τις πολτοποιημένες σκελίδες σκόρδου και τα μανιτάρια. 
Ρίχνουμε τον μαιντανό, τον δυόσμο και τη ρίγανη και ανακατεύουμε. 
Προσθέτουμε τη σάλτσα ντομάτας, τα μπαχαρικά, λίγη ζάχαρη και νερό και αφήνουμε να πάρουν βράση.
Όταν αρχίσει να βράζει, ρίχνουμε το πλιγούρι και αλάτι, αφήνουμε για 4-5 λεπτά και μετά το ρύζι.
Αφήνουμε άλλα 7-8 λεπτά να μαλακώσει το ρύζι, ελέγχοντας μήπως χρειάζεται νερό. Κατεβάζουμε από τη φωτιά. 
Γεμίζουμε τα λαχανικά σχεδόν μέχρι πάνω αλλά όχι ασφυκτικά, αλατίζουμε εξωτερικά, ραντίζουμε με λίγο λάδι και συμπληρώνουμε νερό στο ταψί μέχρι τη μέση των γεμιστών. 
Ψήνουμε σε προσθερμασμένο φούρνο στους 200 για 1 ώρα περίπου.