<p class="p1">Παρόλο ότι ποτέ δεν μου άρεσαν τα ξενόφερτα, αυτό το συγκεκριμένο γλυκό, με τραβούσε από δυο πράγματα, την κανέλλα και την γεύση του καφέ που σε ξυπνάει …</p>
<p class="p2"><span class="s1">Επειδή όμως αγαπώ την Ιταλία και την θεωρώ συγγενή, φιλική χώρα, <b><i>το αναπαράγω, αλλά στην δική μας Κρητική εκδοχή, με το δικό μας υπέροχο ανθότυρο…</i></b></span></p>
<p class="p2"><span class="s1"><b><i>Ε…. δεν θα κρεμαστούμε δα και στο μασκαρπόνε τους… έχουμε και μείς υπέροχα τυριά…</i></b></span></p>
<p class="p2"><span class="s1">Να πούμε και δυο λόγια για το <b><i>τι σημαίνει tirami su!!</i></b></span></p>
<p class="p2"><span class="s1">Σημαίνει <b><i>«ανέβασέ με»</i></b>, «<b><i>τράβαμε επάνω</i></b>» αιτιολογώντας το, από την <b><i>διεγερτική συμπεριφορά του καφέ!!</i></b></span></p>
<p class="p2"><span class="s1"><b><i>Υπάρχουν πολλές εκδοχές για το πότε πρωτοφτιάχτηκε αυτό το γλυκό… </i></b></span></p>
<p class="p2"><span class="s1"><b><i>Η πρώτη λέει</i></b>, ότι φτιάχτηκε για κάποιον Δούκα στην Σιένα τον 17</span><span class="s2"><sup>ο</sup></span><span class="s1"> αιώνα, <b><i>η άλλη λέει</i></b>, ότι τόφτιαχναν οι γυναίκες στην Βόρεια Ιταλία, στον Α΄ παγκόσμιο πόλεμο, για να το πάρουν οι άνδρες τους μαζί κι έλεγαν, ότι η γλυκόπικρη γεύση του είναι σαν τον έρωτα και έτσι, δεν θα τις ξεχνούσαν ….<b><i>άλλοι πάλι λένε</i></b>, ότι έγινε για πρώτη φορά το 1971 στην πόλη Τρεβίζο και στο εστιατόριο Le Beccherie… <b><i>αυτά για την ιστορία…</i></b></span></p>
<p class="p2"><span class="s1"><b><i>Πάμε λοιπόν να το φτιάξουμε με την Κρητική του εκδοχή…</i></b></span></p>
<p class="p2"><span class="s1">Θα χρειαστούμε <b><i>ένα πακέτο μπισκότα</i></b> απ αυτά που φτιάχνουμε τα γλυκά ψυγείου, πιο καλά τα σαβαγιάρ, έχει στα σουπερ μάρκετ, ένα τέταρτο <b><i>ανθότυρο</i></b>, εγώ παίρνω Κρητικό, <b><i>δυο αυγά</i></b>, <b><i>150γρ. ζάχαρη</i></b>, τέσσερα φλυτζανάκια <b><i>καφέ εσπρέσο</i></b>, η<b><i> νες</i></b> η <b><i>φίλτρου</i></b>, είναι θέμα γούστου…, μια μικρή <b><i>κρέμα γάλακτος</i></b> με χαμηλά λιπαρά, λίγο <b><i>κονιάκ</i></b> και <b><i>κανέλλα</i></b>.</span></p>
<p class="p2"><img class="aligncenter  wp-image-56607" src="http://www.donna.gr/wp-content/uploads/2015/07/savagiar.jpg" alt="ΣΑΒΑΓΙΑΡ" width="375" height="205" /></p>
<p class="p2"><span class="s1">Βάζουμε σε μια λεκάνη τους κρόκους με την ζάχαρη και κρατάμε τα ασπράδια, τα χτυπάμε πολύ καλά με το μιξεράκι χειρός μέχρι να ασπρίσουν πολύ και να αφρατέψουν, μετά, ρίχνουμε αφού έχουμε λιώσει με το πιρούνι το ανθότυρο <b><i>ανακατεύοντας απαλά και με σεβασμό.</i></b> </span></p>
<p class="p2"><span class="s1">Μετά, χτυπάμε καλά την κρέμα γάλακτος και αφού χτυπήσουμε και τα ασπράδια για να γίνουν μαρέγκα, τα βάζουμε όλα μέσα στα υπόλοιπα υλικά μας, ρίχνουμε και το λίγο κονιάκ<span class="Apple-converted-space">  </span>και <b><i>τα ενσωματώνουμε όλα, πάντα με σεβασμό είπαμε!!!</i></b></span></p>
<p class="p2"><img class="aligncenter size-full wp-image-56610" src="http://www.donna.gr/wp-content/uploads/2015/07/tiramisoy.jpg" alt="ΤΙΡΑΜΙΣΟΥ" width="784" height="405" /></p>
<p class="p2"><span class="s1">Τώρα, στο πυρέξ που θα το βάλουμε, μικρό όχι μεγάλο, στρώνουμε τα μπισκότα μας, αφού τα βρέξουμε με τον καφέ καλά, τα πασπαλίσουμε με λίγη κανέλα και βάζουμε από πάνω λίγο απ το υλικό μας, μετά βάζουμε πάλι μια στρώση, πασπαλίζουμε με μπόλικη κανέλα και το βάζουμε στο ψυγείο για δυο τρεις ώρες περίπου…</span></p>
<p class="p2"><img class="aligncenter size-full wp-image-56609" src="http://www.donna.gr/wp-content/uploads/2015/07/kommati-tiramisoy1.jpg" alt="ΚΟΜΜΑΤΙ ΤΙΡΑΜΙΣΟΥ" width="580" height="412" /></p>
<p class="p2"><span class="s1"><b><i>Μετά; φάτε και … απογειωθείτε!!!!!!! </i></b></span></p>
<p class="p2"></p>