<p class="p1">Σήμερα, μιας και πονάει ο λαιμός μου και βασανίζομαι από τις Ανοιξιάτικες ιώσεις , σκέφτηκα να φτιάξουμε μια κοτόσουπα αυγολέμονο, που είναι και το καλύτερο διαχρονικό γιατρικό για τα πάντα…</p>
<p class="p2"><span class="s1"><b><i>Εκτός βέβαια από γιατρικό, είναι και το αγαπημένο φαγητό των παιδιών…</i></b></span></p>
<p class="p2"><span class="s1">Ένας από τους τρόπους που την φτιάχνω, είναι αυτός που θα σας περιγράψω σήμερα.</span></p>
<p class="p2"><span class="s1">Αγόρασα <b><i>δυο βιολογικά στήθη κοτόπουλου</i></b> και αφού τα έπλυνα, τα έβαλα να βράσουν με <b><i>τέσσερις μικρές πατάτες</i></b> και <b><i>μερικά καρότα,</i></b> <b><i>αλατοπιπέρωσα</i></b>, έριξα <b><i>λίγο λάδι</i></b> κι αυτό γιατί αυτά τα κοτόπουλα δεν έχουν καθόλου λίπος όπως τα χωριάτικα, που κάνουν εξαιρετικές σούπες και έκλεισα την χύτρα ταχύτητας για να βράσουν περίπου 20 λεπτά.</span></p>
<p class="p2"><span class="s1"><b><i>Αν δεν χρησιμοποιήσετε χύτρα, θέλει τρία τέταρτα περίπου για να βράσουν πολύ καλά.</i></b></span></p>
<p class="p2"><img class="aligncenter size-full wp-image-55995" src="http://thecitizen.gr/wp-content/uploads/2015/05/ΚΟΤΟΣΟΥΠΑ-1.jpg" alt="ΚΟΤΟΣΟΥΠΑ 1" width="960" height="720" /></p>
<p class="p2"><span class="s1">Όταν είναι έτοιμα, βγάζετε με μια πιρούνα τα στήθη του κοτόπουλου και τα βάζετε σ ένα πιάτο, τα άλλα τα αφήνετε μέσα και θα συμπληρώσετε ένα κομμάτι από το στήθος, αφού το κόψετε μικρά κομματάκια.</span></p>
<p class="p2"><span class="s1">Με το ραβδομπλέντερ θα τα πολτοποιήσετε μέσα στην χύτρα και θα γίνει ένας πηχτός χυλός σούπα.</span></p>
<p class="p2"><img class="aligncenter size-full wp-image-55996" src="http://thecitizen.gr/wp-content/uploads/2015/05/ΚΟΤΟΣΟΥΠΑ-2.jpg" alt="ΚΟΤΟΣΟΥΠΑ 2" width="960" height="720" /></p>
<p class="p2"><span class="s1">Αν δεν εχετε ραβδομπλέντερ, τα βάζετε στο μούλτι και είναι το ίδιο, απλά με το ραβδομπλέντερ δεν λερώνουμε άλλο σκεύος.</span></p>
<p class="p2"><span class="s1">Το κοτόπουλο που κρατήσαμε έξω, το αλατοπιπερώνουμε και αφήνουμε στο πιάτο.</span></p>
<p><img class="aligncenter size-full wp-image-55997" src="http://thecitizen.gr/wp-content/uploads/2015/05/ΚΟΤΟΣΟΥΠΑ-3.jpg" alt="ΚΟΤΟΣΟΥΠΑ 3" width="960" height="720" /></p>
<p class="p2"><span class="s1"><b><i>Τώρα θα ετοιμάσουμε το αυγολέμονο…</i></b></span></p>
<p class="p2"><span class="s1">Μέσα στο μούλτι θα ρίξουμε <i>δυο αυγά</i> και τον χυμό από <b><i>τρία μεγάλα λεμόνια</i></b> <b><i>η τέσσερα μικρά</i></b> και χτυπάμε πολύ, στην συνέχεια, βάζουμε με την κουτάλα <b><i>ζουμί από την χύτρα</i></b>, ξαναχτυπάμε και ρίχνουμε το αυγολέμονο στην χύτρα ανακατεύοντας με ξύλινη κουτάλα σιγά σιγά, για να ενσωματωθεί.</span></p>
<p class="p2"><img class="aligncenter size-full wp-image-55998" src="http://thecitizen.gr/wp-content/uploads/2015/05/ΚΟΤΟΣΟΥΠΑ-4.jpg" alt="ΚΟΤΟΣΟΥΠΑ 4" width="960" height="720" /></p>
<p class="p2"><span class="s1"><b><i>Η κοτόσουπα βέβαια αυγολέμονο, μπορεί να γίνει και με σκέτο τον ζωμό με ρύζι γλασέ, η με τραχανά, η με ζυμαρικό αστράκι, σουσαμάκι κλπ.</i></b></span></p>
<p class="p2"><span class="s1">Όταν θα σερβίρετε θα έχετε φρέσκο ψωμί, μια ωραία πράσινη σαλάτα και το κοτόπουλο που μας έμεινε, θα το βάλουμε κομματάκια μέσα στην ζεστή σούπα μας…</span></p>
<p class="p2"><img class="aligncenter size-full wp-image-55999" src="http://thecitizen.gr/wp-content/uploads/2015/05/ΚΟΤΟΣΟΥΠΑ-5.jpg" alt="ΚΟΤΟΣΟΥΠΑ 5" width="960" height="720" /></p>
<p class="p2"><span class="s1"><b><i>Οι άρρωστοι όπως εγώ, θα την φάμε σκέτη και ζεστή, που είναι βάλσαμο!!!</i></b></span></p>