Ένα από τα πιο βασικά λαχανικά μιας ισορροπημένης διατροφής. Το καρότο έχει πολλές ευεργετικές ιδιότητες και πολλά στοιχεία που χρειάζεται καθημερινά ο οργανισμός μας. Διάβασε πιο κάτω όλα αυτά που πρέπει να ξέρεις για το καρότο και ένταξέ το στη διατροφή σου.

&nbsp;

<strong>1.</strong> Αποτελεί θαυμάσια δυναμωτική αγωγή για όσους αισθάνονται αδύναμοι και καταβεβλημένοι, υποφέρουν από στρες και αναρρώνουν από ασθένεια.

&nbsp;

<strong>2.</strong> Ενισχύει την ανάπτυξη και την ενεργητικότητα των παιδιών και των εφήβων τους οποίους βοηθά να χτίσουν γερό οργανισμό με υγιείς ιστούς και όμορφο δέρμα.

&nbsp;

<strong>3.</strong> Η σύγχρονη έρευνα έχει δείξει ότι το καρότο μπορεί να σταματήσει την ανάπτυξη καρκινικών όγκων και ιδιαίτερα αυτών στους πνεύμονες και στο πάγκρεας που οφείλονται στο κάπνισμα.

&nbsp;

<strong>4.</strong> Στη Ρωσία συνιστούν φρέσκο χυμό καρότου με μέλι και λίγο νερό για τη θεραπεία του κρυώματος και του βήχα.

&nbsp;

<strong>5.</strong> Είναι φημισμένο για τις χωνευτικές του ιδιότητες.

&nbsp;

<strong>6.</strong> Ρυθμίζει τη δραστηριότητα των εντέρων και προάγει την ομαλή τους λειτουργία καταπολεμώντας τη δυσκοιλιότητα και τη διάρροια.

&nbsp;

<strong>7</strong>. Ένα ποτήρι καροτοχυμού μισή ώρα πριν το πρωινό βοηθά στην αποβολή των σκουληκιών και συμβάλλει στην αντιμετώπιση νηματοσκωλήκων στα παιδιά.

&nbsp;

<strong>8.</strong> Οι διουρητικές ιδιότητες του καρότου ανακουφίζουν από την κατακράτηση υγρών και την κυστίτιδα.

&nbsp;

<strong>9.</strong> Είναι αποτοξινωτικό και χρησιμεύει στην αντιμετώπιση του εκζέματος και της ακμής

&nbsp;

<strong>10</strong>. Βοηθά στις περιπτώσεις αρθρίτιδας και ουρικής αρθρίτιδας.

&nbsp;

<strong>11</strong>. Οι αντισηπτικές του ιδιότητες συμβάλλουν στην πρόληψη και τη θεραπεία των λοιμώξεων από βακτήρια και ιούς, όπως οι λοιμώξεις του αναπνευστικού συστήματος και οι παιδικές αρρώστιες (ιλαρά, ανεμοβλογιά).

&nbsp;

<strong>12.</strong> Τα αντιοξειδωτικά βελτιώνουν τη λειτουργία του ανοσοποιητικού συστήματος, προλαμβάνουν τη φθορά που προκαλούν οι ελεύθερες ρίζες και προστατεύουν από τις εκφυλιστικές παθήσεις, ιδιαίτερα εκείνες που αφορούν την καρδιά και το κυκλοφορικό.

&nbsp;

&nbsp;

&nbsp;