Τις περισσότερες φορές, πιστεύουμε πως το πρόβλημα της ακμής προέρχεται κυρίως από ορμονικούς παράγοντες αλλά στην πραγματικότητα δεν είναι πάντα έτσι. Η ακμή μπορεί να διαγνωστεί μέσω του «face mapping» που πρόκειται στην ουσία για τη χαρτογράφηση του προσώπου με την οποία μπορείς να εντοπίσεις τυχόν προβλήματα υγείας.

Η διάσημη αυτή μέθοδος εστιάζει σε διαφορετικά σημεία του προσώπου και πολλές φορές υποδηλώνει τι συμβαίνει στο σώμα μας.

<strong>Μέτωπο (περιοχές 1-2) </strong>: Ο οργανισμός μας, ζητά αποτοξίνωση! Συνήθως αυτό προέρχεται από την κακή πέψη λόγω των τοξινών, που παραλαμβάνουμε από τις τροφές μας, αλλά και λόγω της έλλειψης νερού.  Είναι βασικό να καταναλώνουμε μεγάλη ποσότητα νερού (τουλάχιστον 8 ποτήρια την ημέρα), να αποφεύγουμε τα ανθρακούχα και να προσθέσουμε στη διατροφή μας το πράσινο τσάι.

<strong>Η ζώνη Τ (περιοχή 3) : </strong>Η περιοχή αυτή  ανάμεσα στα φρύδια έχει σχέση με τη μύτη και από τη στιγμή που η μύτη σχετίζεται με το συκώτι, η ακμή στο συγκεκριμένο σημείο υποδηλώνει και την κακή λειτουργία του. Στην προκειμένη περίπτωση συνίσταται η μείωση των αλκοολούχων ποτών, των λιπαρών στοιχείων και των γαλακτομικών προϊόντων. Επίσης, πολλές φορές σε αυτό το σημείο εμφανίζεται ακμή λόγω κάποιας πιθανής αλλεργίας οπότε είναι σημαντικός ο έλεγχος των συστατικών που καταναλώνουμε.

<strong>Η περιοχή γύρω από τα μάτια (περιοχές 4-5) :</strong> Στο σημείο αυτό, η ακμή, ιδιαίτερα όταν συνοδεύεται και από μαύρους κύκλους, σημαίνει δυσλειτουργία των νεφρών, όπως επίσης και αφυδάτωση του οργανισμού. Η κατανάλωση νερού είναι αναγκαία και σε αυτή την περίπτωση.

<strong>Μύτη (περιοχή 6) :  </strong>Η μύτη συνδέεται με την καρδιά. Μία μύτη με ακμή μπορεί να προέρχεται από υψηλή αρτηριακή πίεση. Είναι χρήσιμη η μείωση των ενεργειακών ποτών και του αλατιού καθώς και η κατανάλωση περισσότερων φρούτων και λαχανικών.

<strong>Αυτιά (περιοχές 7-8) : </strong>Η περιοχή των αυτιών σχετίζεται και αυτή με τα νεφρά και σηματοδοτεί την έλλειψη νερού.  Η καφεΐνη και η κατανάλωση αλατιού είναι αυτά που χρειάζεται να αποφύγουμε στη διατροφή μας.

<strong>Παρειές (περιοχές 9-10) : </strong>Τα μάγουλα χωρίζονται σε δύο περιοχές, το άνω και το κάτω μέρος. Το άνω μέρος της παρειάς έχει σχέση με τους πνεύμονες οι οποίοι μπορεί να έχουν επιβαρυνθεί από την ατμοσφαιρική ρύπανση και τον καπνό από το τσιγάρο. Η συσκευή του τηλεφώνου, καθώς αποτελεί πηγή μικροβίων, δεν πρέπει να έρχεται σε επαφή με το δέρμα όπως και η μαξιλαροθήκη είναι καλό να αλλάζεται τακτικά.

Το κάτω μέρος της παρειάς είναι πιθανό να σημαίνει κακή στοματική υγιεινή και γι αυτό τον λόγο συνίσταται μεγαλύτερη περιποίηση στην περιοχή των δοντιών και μείωση των ανθρακούχων ποτών και της ζάχαρης.

<strong>Περιοχή γύρω από το στόμα (περιοχές 11-12) : </strong>Αυτή η «ζώνη» επιβαρύνεται από το άγχος και τις ορμονικές αλλαγές. Καθώς αυτά τα δυο δεν είναι δυνατόν πάντα να τα ελέγχουμε, μπορούμε να περιορίσουμε την επιρροή τους κάνοντας πιο ποιοτικό ύπνο, καταναλώνοντας λαχανικά και πίνοντας φυσικά περισσότερο νερό.

<strong>Πηγούνι (περιοχή 13) :</strong> Η ακμή στο πηγούνι, η οποία συνδέεται με το λεπτό έντερο, μας επισημαίνει πως ίσως δεν ακολουθούμε και τόσο ισορροπημένη διατροφή. Είναι αναγκαίο, τα λιπαρά και τα γαλακτοκομικά προϊόντα στη διατροφή να αντικατασταθούν άμεσα από περισσότερα φρούτα και λαχανικά.

Στο επόμενο ξέσπασμα ακμής ή στην εμφάνιση μαύρων κύκλων, το face mapping μπορεί να μας δώσει μία πιθανή εξήγηση για το τι συμβαίνει στο σώμα μας και στα εσωτερικά του όργανα. Φυσικά, η χαρτογράφηση αυτή δεν σημαίνει πως σε κάθε περίπτωση αν κάποιος έχει λιπαρή τη ζώνη Τ, δεν λειτουργεί καλά και το συκώτι του, αλλά αποτελεί έναν οδηγό για να κατευθυνθούμε στο πιθανό πρόβλημα και πάντα με τη συμβουλή του ενός Αισθητικού ή Δερματολόγου.

&nbsp;