<p><em>Η Βαλεντίνη Βουτσινά ιδιοκτήτρια της σχολής χορού «Βαλεντίνη ό,τι χορό κι αν αγαπάς στο Μαρούσι όπου γίνονταν οι πρόβες του dancing with the stars, μας προτείνει εύκολες ασκήσεις γυμναστικής στο σπίτι που μας προσφέρουν άμεσα αποτελέσματα</em></p>
<p>ΕΝΕΡΓΟΠΟΙΩΝΤΑΣ ΤΟ ΣΩΜΑ ΜΑΣ</p>
<p>Σήμερα φίλες μου, δεν θα επιχειρήσουμε να γυμνάσουμε κάτι συγκεκριμένο, αλλά με απλές ασκησούλες που δεν θα διαρκέσουν πάνω από πέντε λεπτά, θα προσπαθήσουμε να ενεργοποιήσουμε το σώμα μας από την κορυφή ως τα νύχια. Το σετ που θα περιγράψουμε σήμερα είναι κατάλληγο για το ξεκίνημα της μέρας, για να γεμίσουμε ενέργεια,  αλλά και για το φινάλε της, όταν νιώθουμε πολύ κουρασμένες και το σώμα μας είναι «βαρύ».</p>
<p>Βάζουμε μία χαλαρωτική μουσική που να μας ηρεμεί και στεκόμαστε όρθιες. Έπειτα ξεκινάμε κουνώντας το κεφάλι δεξιά και αριστερά περίππου 10 φορές. Προχωράμε με τους ώμους, κάνοντας 10 κυκλικές κινήσεις πίσω και άλλες 10 μπροστά. Το επόμενο σημείο είναι το στέρνο μας. Προσπαθούμε να το απομονώσουμε κάνοντας κινήσεις στο πλάι (δεξιά και αριστερά) αλλά και μπροστά και πίσω, σαν να παίρνουμε μία δυνατή ανάσα και να την αφήνουμε. Και για το στέρνο, 10 επαναλήψεις είναι αρκετές. Αμέσως μετά, περνάμε στη λεκάνη, κάνοντας 10 κινήσεις αριστερά και δεξιά και άλλες τόσες μπροστά και πίσω. Σειρά έχουν τα γόνατα. Τα λυγίζουμε και τα τεντώνουμε εναλλάξ για πείπου πέντε δευτερόλετα. Παραμένοντας σε όρθια θέση, τεντώνουμε τα γόνατα μας, και ρίχνουμε τον κορμό προς το πάτωμα, προσπαθώντας με τα χέρια μας να φτάσουμε το έδαφος.Ανεβαίνουμε αργά με διάρκεια περίπου 15 δευτερόλεπτα. Για το τέλος, ανόιγουμε τα πόδια μας λυγισμένα και με κάθε εισπνοή ανεβάζουμε τα χέρια, ενώ για κέθε εκπνοή, τα κατεβάζουμε λυγίζοντας και τα γόνατα μας, σαν να πέφτουμε. Παίρνουμε 5 τέτοιες ανάσες. Εάν το τραγούδι παίζει ακόμα, καθόμαστε στα γόνατα μας ακουμπώντας το κεφάλι μας στο πάτωμα και απλώνοντας τα χέρια μας μπροστά. Μένουμε εκεί χαλαρές για 15 δευτερόλεπτα.</p>
<p>Είμαι σίγουρη πως αυτό το σετ θα σας βοηθήσει να νιώσετε ενέργεια σε όλο το σώμα και θα σας ηρεμήσει αρκετά.</p>
<p>Καλή επιτυχία!!</p>
<p lang="el-GR">Θησέως 4 Μαρούσι</p>
<p lang="el-GR">210 6123543</p>