Ανακατεύετε σ’ένα μπολ το μούσλι, την ινδική καρύδα, το αλάτι και την κανέλα! Αντί για μούσλι μπορείτε να βάλετε νιφάδες βρώμης, ξηρούς καρπούς, αποξηραμένα φρούτα, μικρά κομματάκια σοκολάτα κουβερτούρας, αλλά και κομματάκια από όποιο γλυκό κουταλιού σας αρέσει
Φτιάξτε το δικό σας μείγμα όπως σας αρέσει! 
Στη συνέχεια, βάζετε σε μια μικρή κατσαρόλα το μέλι και την ζάχαρη, προσθέτετε την βανίλια και ανακατεύετε μέχρι να λιώσει η ζάχαρη. 
Προσθέτετε το μούσλι και ανακατεύετε πολύ καλά μέχρι να γίνει ένα ομοιόμορφο μείγμα
Βουτυρώνετε ένα μικρό ταψάκι (25Χ35εκ.) και το στρώνετε με λαδόχαρτο ψησίματος
Αδειάζετε το μείγμα στο ταψί και το στρώνετε πολύ καλά ώστε να πάει σε όλο το ταψί
Το ψήνετε για 25 λεπτά στους 180 βαθμούς
Αφού ψηθούν τα βγάζετε και τα χαράζετε σε κομμάτια μ’ένα μαχαίρι
Τα αφήνετε να κρυώσουν και όταν σκληρύνουν τις τυλίγετε με μεμβράνη τροφίμων και τις φυλάτε σ’ένα αεροστεγές κουτί ή βάζο!  