Κούραση, ελάχιστος χρόνος για ύπνο, κακή διατροφή, ίσως και κακή χρήση καλλυντικών.  Όλα αυτά μπορούν να συμβάλουν σημαντικά στην δημιουργία ρυτίδων στην περιοχή των ματιών. Πιο κάτω θα διαβάσεις χρήσιμες συμβουλές για να αντιμετωπίσεις αποτελεσματικά τις ρυτίδες στα μάτια.

Όπως ξέρουμε η πρόληψη είναι καλύτερη από την αντιμετώπιση και αυτό ισχύει και για τις ρυτίδες των ματιών. Σωστή διατροφή με αυξημένες ποσότητες φρούτων και λαχανικών και των αντίστοιχων αντιοξειδωτικών που αυτά περιέχουν προστατεύει από το οξειδωτικό στρες που προκαλούν ο ήλιος, το κάπνισμα, η ρύπανση του περιβάλλοντος ,το άγχος και διάφορα φάρμακα ή παθήσεις όπως ο σακχαρώδης διαβήτης.

&nbsp;

1. Η επαρκής διάρκεια του ύπνου είναι πολύ βασική για την πρόληψη των ρυτίδων, τόσο λόγω της γενικότερης ξεκούρασης όσο και της απορρόφησης των θρεπτικών συστατικών που αυτό χρειάζεται. Πρόσφατες μελέτες έχουν δείξει ότι οι ώρες όπου είναι εντονότερη η ανάπλαση του δέρματος και η απορρόφηση των ωφέλιμων συστατικών από το αίμα αλλά και από την επιφάνεια του είναι από τη 1 έως τις 3 το βράδυ, ώρες που πολλοί μάλλον δεν αφιερώνουν στον ύπνο.

&nbsp;

2. Η αποφυγή απευθείας έκθεσης στον ήλιο και η χρήση αποτελεσματικών αντιηλιακών, ιδιαίτερα τις ώρες που είναι έντονη η ηλιοφάνεια (11-4 το μεσημέρι) είναι μια πρακτική που μπορούμε να υιοθετήσουμε από νεαρή ηλικία και όχι όταν οι ρυτίδες έχουν κάνει ήδη την εμφάνισή τους.

&nbsp;

3. Οι διάφορες κρέμες, οροί και άλλα καλλυντικά που κυκλοφορούν βοηθούν όχι μόνο στην αντιμετώπιση αλλά και στην πρόληψη των ρυτίδων, ενυδατώνοντας το δέρμα, διατηρώντας την ελαστικότητά του και εν μέρει αναστρέφοντας τις βλαπτικές επιδράσεις του περιβάλλοντος. Είναι πολύ σημαντικό να χρησιμοποιούνται σκευάσματα από αξιόπιστες εταιρείες, χωρίς αλλεργιογόνους παράγοντες και επικίνδυνα συντηρητικά. Πρέπει να επιλέγεις προϊόντα που αντιστοιχούν στο ηλικιακό γκρουπ που ανήκεις, ώστε να έχεις το καλύτερο δυνατό αποτέλεσμα.

&nbsp;

4. Καλό είναι επίσης να θυμάσαι ότι οι πρωινές κρέμες πρέπει να είναι ενυδατικές με ή χωρίς αντιηλιακό ενώ οι βραδινές να έχουν αντιρυτιδική δράση. Οι δραστικές ουσίες που αποδεδειγμένα προάγουν την παραγωγή κολλαγόνου και μειώνουν τις ρυτίδες είναι το ρετινοικό οξύ, η βιταμίνη C και τα α-υδροξυοξέα.

Τα τελευταία χρόνια έχουν εμφανιστεί και μια σειρά από laser που προκαλούν κυρίως θερμική βλάβη στο δέρμα, διεγείροντας έτσι τα κύτταρα για παραγωγή κολλαγόνου και επομένως για εξάλειψη των ρυτίδων και της γενικότερης χαλάρωσης.

&nbsp;

6. Αν πλέον η κατάσταση είναι πολύ επιβαρημένη, μπορούμε να συστήσουμε εφαρμογές πλαστικής χειρουργικής όπως η βλεφαροπλαστική και το λίφτινγκ.

&nbsp;

Συμπερασματικά, η αντιμετώπιση των ρυτίδων συνήθως απαιτεί συνδυασμό τεχνικών ώστε να εκμεταλλευτούμε ιδανικά τα πλεονεκτήματα κάθε μεθόδου χωρίς να υπερβάλουμε στην εφαρμογή τους, για να έχουμε ένα φυσικό και ευχάριστο αποτέλεσμα.