Το super model <b>Gigi Hadid </b>αποκάλυψε πρόσφατα ποια είναι τα δικά της μυστικά ομορφιάς, μερικά από τα οποία ανακάλυψε στο σχολείο και τα οποία μπορούμε κι εμείς να τα ακολουθήσουμε και να γοητεύσουμε τους πάντες στο πέρασμά μας!

<b> - Ποιο θεωρείς ότι είναι το μυστικό της γυναικείας ομορφιάς;</b>

«Η αυτοπεποίθηση, αλλά και η παρουσία της.»

<b> - Πόσο σημαντικό πιστεύεις ότι είναι το μακιγιάζ;</b>

«Πιστεύω ότι το μακιγιάζ έχει τη δύναμη να αλλάξει σε μεγάλο βαθμό την αυτοπεποίθηση
κάθε γυναίκας. Είναι αλήθεια πως η ομορφιά βρίσκεται μέσα μας, αλλά ομολογώ πως, όταν δεν είμαι πολύ χαρούμενη και χρησιμοποιήσω μακιγιάζ στο πρόσωπό μου, αυτόματα αισθάνομαι πολύ καλύτερα και με αυτό τον τρόπο αλλάζει η διάθεσή μου. Το καλό μακιγιάζ είναι ένα από τα πιο χρήσιμα αξεσουάρ.»

<b> - Ποια είναι τα πιο πολύτιμα τρικ ομορφιάς που έχεις μάθει από τη μητέρα σου ή τη γιαγιά σου;</b>

«Το πιο σημαντικό πράγμα που μου έμαθε η μητέρα μου (σ.σ. πρώην μοντέλο και νυν τηλεοπτική περσόνα, Yolanda Foster) είναι να προσέχω την επιδερμίδα μου και, κυρίως, να την προφυλάσσω από την ηλιακή ακτινοβολία. Ένα πράγμα που συνηθίζαμε να κάνουμε μαζί, όταν ήμουν μικρή, ήταν να απολεπίζουμε τα χείλη μας χρησιμοποιώντας λίγη ζάχαρη και μια βρεγμένη πετσέτα. Επίσης, μου έμαθε πως η αρχή του «less is more» πρέπει να εφαρμόζεται και στο μακιγιάζ.»