Στο αμέσως επόμενο χρονικό διάστημα αναμένεται να προωθηθούν στην Γαλλία, νομικές μεταρρυθμίσεις  στον τομέα της Υγείας, που μεταξύ άλλων θα περιλαμβάνει πρόστιμα μέχρι και ποινές φυλάκισης για όσους προβάλουν και ενθαρρύνουν τις υπερβολικά αδύνατες σιλουέτες. Μάλιστα υπάρχουν σκέψεις μέχρι και για την αποβολή των αποστεωμένων μοντέλων από τις Γαλλικές πασαρέλες.

Η Γαλλική κυβέρνηση πιθανότατα θα θεσμοθετήσει πρόστιμα για τα υπερβολικά αδύνατα μοντέλα, και ποινές φυλάκισης για τα πρακτορεία μοντέλων και τους οίκους μόδας που τα χρησιμοποιούν.

<a href="http://www.donna.gr/wp-content/uploads/2015/03/anorexic-model.jpeg" rel="attachment wp-att-1477"><img class="alignnone size-full wp-image-1477" src="http://www.donna.gr/wp-content/uploads/2015/03/anorexic-model.jpeg" alt="anorexic model" width="1225" height="735" /></a>

Η μητρόπολη της μόδας, το Παρίσι, με αξία συναλλαγών δεκάδων δις ευρώ, θα ακολουθήσει τις Ιταλία, Ισπανία και Ισραήλ που έχουν υιοθετήσει αντίστοιχη νομοθεσία ήδη από το 2013.

«Είναι σημαντικό τα μοντέλα, που αποτελούν πρότυπο για πολλές νέες κοπέλες,  να λένε στον κόσμο ότι πρέπει να τρώνε σωστά για να διατηρούν την υγεία τους», δήλωσε ο Υπουργός Υγείας Marisol Touraine.

Ο νόμος που θα κατατεθεί προς ψήφιση στην Γαλλική Βουλή θα προβλέπει τακτικούς ελέγχους βάρους για τα μοντέλα και πρόστιμα μέχρι 75.000 € σε περίπτωση παραβίασης και μέχρι 6 μήνες φυλάκιση στους επαγγελματίες που σχετίζονται μ’ αυτά (πρακτορεία μοντέλων, οίκοι μόδας)

Τα μοντέλα, για να μπορέσουν να προσληφθούν σε μια δουλειά, θα πρέπει να διαθέτουν πιστοποιητικό υγείας. Για να το αποκτήσουν θα πρέπει να διαθέτουν τουλάχιστον Δείκτη Μάζα Σώματος 18 (ΒΜΙ  -Body Mass Index) και να ζυγίζουν περίπου 55 κιλά για ύψος 1,75.

Η προτεινόμενη νομοθεσία θα εισαγάγει, επίσης,  πρόστιμα για οποιονδήποτε προάγει την ασιτία και την υπερβολικά αδύνατη εμφάνιση, συμπεριλαμβανομένων ιστοσελίδων που προβάλουν την προ - ανορεξία και εξιδανικεύουν έναν ανθυγιεινό τρόπο ζωής.

&nbsp;

<em>Το 2007, η Isabelle Caro, ένα 28χρονο ανορεξικό πρώην μοντέλο από την Γαλλία πέθανε αμέσως μετά από μια φωτογράφιση που είχε κάνει για την ευαισθητοποίηση σχετικά με την νευρική ανορεξία.</em>

<em>Περίπου 30 – 40.000 άνθρωποι στη Γαλλία πάσχουν από νευρική ανορεξία, με τους περισσότερους από αυτούς να είναι έφηβοι.</em>