Όσο πλησιάζει η ώρα να βγούμε στις παραλίες, τόσο η ανασφάλεια... αυξάνει!

Είναι η ώρα να "μαζέψουμε" ότι μπορούμε από το σώμα μας, το οποίο λόγω της... χειμερίας νάρκης θέλει δουλίτσα!

Η διατροφή και το γυμναστήριο είναι τα πρώτα που κάνουμε για να επαναφέρουμε το σώμα σε κατάσταση fit.

Τι κάνουμε όμως για το βάσανο που λέγεται κυτταρίτιδα;

Οι παράγοντες οι οποίοι προκαλούν κυτταρίτιδα είναι πολλοί και συνήθως δεν εξαρτάται από τη διατροφή μας ή την σωματική άσκηση. Σίγουρα η υγιεινή διατροφή, η κατανάλωση νερού και η συστηματική άσκηση βελτιώνουν σημαντικά την όψη, αλλά πολλές φορές αυτό δεν είναι αρκετό. Σημαντικό ρόλο στην δημιουργία κυτταρίτιδας, έχουν τα οιστρογόνα, και κατά συνέπεια η ρύθμιση των ορμονών.

Η καταπολέμηση της κυτταρίτιδας δεν είναι καθόλου εύκολη υπόθεση. Μπορούμε να απευθυνθούμε στους ειδικούς για μέγιστα αποτελέσματα.

Υπάρχουν βέβαια και πράγματα που μπορούμε να κάνουμε στο σπίτι με φυσικά υλικά και θα μας δώσουν πολύ ικανοποιητικά αποτελέσματα!

<strong>1. Απλή μάσκα αργίλου με λεμόνι: </strong>Εύκολη μάσκα, όπου σε 3 κ.σ. άργιλο, προσθέτουμε 1 κ.γ. στυμμένο λεμόνι και συμπληρώνουμε με νερό ώστε να γίνει πολτός. Απλώνουμε στην περιοχή που θέλουμε και αφήνουμε να στεγνώσει. Η άργιλος είναι συσφικτική και καθαριστική, ενώ το λεμόνι αποτοξινώνει σε βάθος.

<strong>2. Μάσκα φυκιών με άργιλο: </strong>Λίγο πιο σύνθετη αλλά με θεαματικά αποτελέσματα τόσο για τη κυτταρίτιδα όσο για την ενυδάτωση που προσφέρει στο δέρμα! Ανακατεύουμε δυο κ.σ. φύκια σε σκόνη με μια κ.σ. άργιλο. Προσθέτουμε 1 κ.σ. αμυγδαλέλαιο και 5 σταγόνες αιθέριο έλαιο κανέλας. Με τη μάσκα αυτή κάνετε πρώτα μασάζ στις περιοχές που θέλετε και αφήνετε 20 λεπτά. Το αιθέριο έλαιο κανέλας είναι θερμαντικό και προκαλεί υπεραιμία στις περιοχές με κυτταρίτιδα. Σε συνδυασμό με το αμυγδαλέλαιο, ενυδατώνει σε βάθος!

<strong>3. Μάσκα αργίλου με σκόνη κανέλας: </strong>Η αναλογία είναι όπως παραπάνω, όπου βάζουμε 2 κ.σ. άργιλο σε σκόνη και 1 κ.σ. κανέλα σε σκόνη. Το έλαιο είναι και πάλι 1 κ.σ. ενώ μπορεί το αιθέριο έλαιο κανένας να αντικατασταθεί από γκρέιπφρουτ, άρκευθο, κυπαρίσσι, κισσό ή πεύκο.

<strong>Οι μάσκες καλό είναι να γίνονται 3 φορές την εβδομάδα για περίπου ένα μήνα.</strong>

<strong>4. Scrub σώματος με ζάχαρη: </strong>Το scrub προκαλεί υπεραιμία με αποτέλεσμα να βοηθά πολύ τη μικροκυκλοφορία στις περιοχές που θέλουμε. Μπορεί να γίνει τόσο με ζάχαρη όσο με χοντρό αλάτι ή συνδυασμό και των δύο. Η απολέπιση μαλακώνει την επιδερμίδα ενώ βοηθά στα συστατικά να εισχωρήσουν σε βάθος. Ανακατεύουμε τη ζάχαρη με έλαιο επιλογής μας, ιδανικό θα ήταν έλαιο κισσού. Ή με προσθήκη σε ένα απλό λάδι ενός αιθέριου ελαίου όπως, δεντρολίβανο, λεμονόχορτο το οποίο προκαλεί και σύσφιξη παράλληλα, ή λεμόνι.

Επίσης, όπως ήδη έχουμε αναφέρει σε παλαιότερο <a title="3 βήματα για να αντιμετωπιστεί άμεσα η κυτταρίτιδα" href="www.donna.gr/3048/3-vimata-gia-na-antimetopisti-amesa-i-kittaritida/" target="_blank">άρθρο </a>υπάρχουν και άλλες λύσεις όπως είναι το μασάζ. Οι μαλάξεις των περιοχών με κυτταρίτιδα βοηθούν πολύ στην αντιμετώπιση της όψης, αλλά θέλουν χρόνο και υπομονή.

Τουλάχιστον 20 λεπτά μάλαξης χρειάζονται καθημερινά για ένα μήνα για να υπάρξουν αποτελέσματα. Η βάση ελαίου, καλό είναι να είναι αμυγδαλέλαιο ή σησαμέλαιο τα οποία είναι πιο λεπτά λάδια και ευαπορρόφητα. Σε 100ml ελαίου προσθέτουμε έως 10 σταγόνες αιθέριων ελαίων. Ένας πολύ καλός συνδυασμός είναι άρκευθος με πεύκο και λεβάντα. Ενώ υπέροχο άρωμα έχει ο συνδυασμός γκρέιπφρουτ με λεβάντα.

Τέλος, αποτελεσματικά επίσης είναι τα καθημερινά λουτρά με βότανα, και αιθέρια έλαια, αλλά ο χρόνος ξεπερνά τα 45 λεπτά ημερησίως. Μπορείτε όμως να συνδυάσετε ένα λουτρό την εβδομάδα με τα παραπάνω.

Προσοχή χρειάζεται ώστε να μην χρησιμοποιήσετε κάποιο <strong>βότανο</strong> ή έλαιο στο οποίο είστε αλλεργικοί. Ενώ ποτέ δεν πρέπει να ξεπερνάτε τις δοσολογίες.

&nbsp;