Αυτή είναι μια εκπληκτικά αναζωογονητική μάσκα προσώπου που είναι ιδανική για το καλοκαίρι και για εκείνες τις φορές που το παρακάνουμε με τον ήλιο!

Λειτουργεί τέλεια με όλους τους τύπους δέρματος και είναι ιδιαίτερα αποτελεσματική σε ανοικτόχρωμες και ευαίσθητες επιδερμίδες.

Φυλάξτε τη στο ψυγείο για να μεγιστοποιήσετε τις ενυδατικές της ιδιότητες.

Θέλετε να μάθετε γιατί το καθένα από αυτά τα συστατικά είναι τόσο καλό για το δέρμα σας;

<b>Αγγούρι: </b>Τα αγγούρια αποτελούνται κυρίως από νερό αλλά περιέχουν και φυσικά οξέα (ασκορβικό και το καφεϊκό) που βοηθούν στο να απαλύνει το δέρμα και να μειώσει τη διόγκωση. Έχουν επίσης το ίδιο ακριβώς pH με το δέρμα και έτσι είναι ιδανικά για την εξισορρόπηση του σε κάθε τύπο δέρματος.

<b>Αλόη: </b>Η αλόη είναι εξαιρετικά αποτελεσματική στην επούλωση όλων των προβλημάτων του δέρματος, όπως το έκζεμα, η ακμή και τα ηλιακά εγκαύματα. Περιέχει βήτα-καροτίνη, βιταμίνες C και Ε, σαλικυλικό οξύ, αμινοξέα ... και είναι απλά υπέροχη.

<b>Μαϊντανός: </b>Ο μαϊντανός βοηθά στην εξισορρόπηση της λιπαρότητας. Είναι φυσικό αντιφλεγμονώδες, λειτουργεί ως λευκαντικό του δέρματος και έχει υψηλή περιεκτικότητα σε ένα ευρύ φάσμα βιταμινών και ανόργανων συστατικών (β-καροτένιο, ψευδάργυρο, ασβέστιο, κάλιο και τόσα άλλα) που βοηθούν στο να διατηρηθεί το δέρμα λαμπερό και υγιές.

<b>Μάσκα Αγγούρι, Μαϊντανός + αλόη</b>

<b>Συστατικά</b>

- 1/2 μεγάλο αγγούρι ή 1 μικρό (πλυμένο, αλλά όχι ξεφλουδισμένο)
- 1/4 φλιτζανιού aloe vera (κατά προτίμηση φρέσκια)
- 1/4 φλιτζανιού φρέσκος μαϊντανός

<b>Προετοιμασία</b>

Βάλτε όλα τα συστατικά σε ένα μπλέντερ και ανακατέψτε μέχρι να γίνει μια λεία μάζα. Απλώστε το μείγμα στο πρόσωπο, αποφεύγοντας τα μάτια. Αφήστε επάνω για 10-15 λεπτά και στη συνέχεια αφαιρέστε με μια δροσερή πετσέτα. Ακολουθήστε με τόνερ και ενυδατική κρέμα.

&nbsp;