Η θερμοκρασία αυτές τις ημέρες δείχνει να είναι ανεβασμένη και οφείλουμε να δίνουμε περισσότερη προσοχή σε κάποια βασικά μέτρα πρόληψης ώστε να αποφύγουμε φαινόμενα θερμοπληξίας ειδικά στα βρέφη και στα παιδιά που είναι σαφώς πιο ευαίσθητα.

<strong>Συμπτώματα</strong>: ζάλη, κεφαλαλγία, ίλιγγο, υπνηλία, διαταραχές συμπεριφοράς, ναυτία, εμετούς, κράμπες.

<strong>Ειδικές οδηγίες προφύλαξης για νεογνά και βρέφη:</strong>
<ul>
	<li>Τα νεογνά πρέπει να είναι ντυμένα όσο γίνεται πιο ελαφρά. Προτιμότερο είναι τα χέρια και τα πόδια τους να είναι ελεύθερα και να μην τυλίγονται σε πάνες.</li>
	<li>Όταν κάνει ζέστη να τους προσφέρονται συχνά, εκτός από γάλα (μητρικό ή άλλο) και άλλα υγρά όπως χαμομήλι, νερό, κλπ.</li>
	<li>Τα βρέφη και τα μεγαλύτερα παιδιά καλό είναι να τρώνε περισσότερα χορταρικά και φρούτα και λιγότερα λίπη.</li>
	<li>Καλό είναι τα παιδιά να μην παραμένουν πολύ ώρα στον ήλιο μετά το μπάνιο και να φορούν πάντα καπέλο.</li>
</ul>
<strong>Πρώτες βοήθειες σε περίπτωση θερμοπληξίας γενικώς;</strong>

Τα <strong>βήματα</strong> που πρέπει να ακολουθήσουμε για να παράσχουμε τις πρώτες βοήθειες είναι τα εξής:
<ul>
	<li>Μεταφέρουμε τον θερμόπληκτο αμέσως σε δροσερό και σκιερό μέρος. Εάν υπάρχουν δέντρα τον βάζουμε κάτω από ένα δέντρο.
Αφαιρούμε τα ρούχα ώστε να αερίζεται καλά το σώμα και του αερίζουμε το σώμα με οποιοδήποτε τρόπο.</li>
	<li>Βρέχουμε με κρύο νερό το πρόσωπο, το λαιμό και το σώμα γενικά.</li>
	<li>Τοποθετούμε ψυχρά επιθεμάτα στο μέτωπο και στο κεφάλι. Ακόμη και ένα παγωμένο μπουκάλι κάνει τη δουλειά του.</li>
	<li>Τρίβουμε ζωηρά τα χέρια και τα πόδια του. Η εντριβή δεν γίνεται τυχαία αλλά με κατεύθυνση από κάτω προς τα πάνω. Για το αίμα και την καρδιά.</li>
	<li>Αν είναι σε θέση να καταπιεί του δίνουμε κάτι δροσερό με λίγη ποσότητα αλατιού για να μπορέσει ο οργανισμός να αναπληρώσει τα χαμένα υγρά.</li>
	<li>Επικοινωνούμε με το ΕΚΑΒ και τους αναφέρουμε τα συμπτώματα που έχει. Μαθαίνουμε πιο νοσοκομείο εφημερεύει και τον μεταφέρουμε εκεί.</li>
</ul>