<h4>Και πως να μην μπερδευτείς τελικά με τόσα που κυκλοφορούν στο εμπόριο με αποτέλεσμα να κάθεσαι μισή ώρα στο σούπερ μάρκετ μπροστά στο ράφι και να προσπαθείς να βγάλεις άκρη</h4>
<h4>Ευαίσθητο δέρμα:</h4>
αν έχεις ευαίσθητο δέρμα με ερεθισμούς και κοκκινίλες μπορεί να συνειδητοποιήσεις πως είναι δύσκολο να βρεις τι σου προκαλεί τον ερεθισμό. Το έκζεμα είναι μια δερματική πάθηση- στην ουσία είναι φλεγμονώδης κατάσταση του δέρματος- που μπορεί να σε δυσκολέψει στο να βρεις το κατάλληλο αφρόλουτρο.

Στην περίπτωση που έχεις αυτό το θέμα θα πρέπει να προσέχεις το αφρόλουτρο που θα διαλέξεις να μην έχει άρωμα που μπορεί να ερεθίσει το δέρμα σου. Το ευαίσθητο δέρμα σου είναι πιο επιρρεπές στους ερεθισμούς αλλά και την ξηρότητα.

Στην ειδική αυτή περίπτωση και ο δερματολόγος θα έχει σίγουρα να σου προτείνει κάποια αφρόλουτρα που δεν ερεθίζουν την επιδερμίδα σου και έχουν πολύ απαλή σύνθεση με φυσικά συστατικά που θα θρέψουν και θα ενυδατώσουν ταυτόχρονα το δέρμα σου.
<h4>Κρεμώδες αφρόλουτρο:</h4>
αν θέλεις ένα πιο ενυδατικό αφρόλουτρο τότε ένα κρεμώδες αφρόλουτρο είναι αυτό που χρειάζεσαι. Πρόκειται για μια πιο πλούσια φόρμουλα που ενυδατώνει σε βάθος το δέρμα σου στο μπάνιο. Η σύνθεση του είναι κρεμώδης, παχύρρευστη και το κρεμώδες αφρόλουτρο θα το βρεις στο εμπόριο σαν cream oil<span lang="EN-US">, </span>deep moisture και nourishing, αφού όλα σημαίνουν το ίδιο ακριβώς πράγμα.

Αυτά τα αφρόλουτρα είναι ιδανικά για τον καθαρισμό του δέρματος αλλά προσφέρουν επίσης το προνόμιο της ενυδάτωσης. Όπως και τα <strong>shower gel</strong> η βάση τους είναι το νερό και το σαπούνι αλλά είναι εμπλουτισμένα ακόμη με έλαια και βαζελίνη.

Τα αφρόλουτρα αυτά «μένουν» επάνω στο δέρμα χάρη στη σύνθεση τους ακόμη και αφού ρίξεις επάνω σου νερό στο ντους ή το μπάνιο. Το αποτέλεσμα που θα πετύχεις είναι να δεις το δέρμα σου απαλό και ενυδατωμένο.
<h4>Όλες οι αισθήσεις μου:</h4>
Μην ξεχνάς πως υπάρχουν ορισμένα συστατικά που μπορείς να αναζητήσεις στα αφρόλουτρα έτσι ώστε να διαλέξεις πιο εύκολα εκείνο που θα σε κάνει να νιώθεις υπέροχα. Αν το ζητούμενο είναι η χαλάρωση τότε καλά θα κάνεις να ψάξεις για αφρόλουτρα που είναι εμπλουτισμένα με αιθέριο έλαιο Ylang Ylang.

Αν θέλεις το αφρόλουτρο σου να σου προσφέρει απαλή απολέπιση ψάξε για το αφρόλουτρο εκείνο περιέχει άλατα και εκχύλισμα Aloe vera.
<h4>Shower gel:</h4>
μια από τις πιο αναζωογονητικές επιλογές που έχεις δεν είναι άλλη από το shower gel που όπως δηλώνει και το όνομα του είναι τζελ. Διάλεξε ένα που θα έχει διακριτικό άρωμα και θα είναι εμπλουτισμένο με αιθέρια έλαια αλλά και χαμομήλι, ένα φυσικό συστατικό που είναι αντισηπτικό και υποαλλεργικό και κάνει θαύματα για το δέρμα σου.
<h4>Τι πρέπει να ξέρεις:</h4>
τα shower gel μοιάζουν πολύ με τα σαμπουάν στη σύνθεση και το βασικό που κάνουν είναι να καθαρίζουν την επιδερμίδα πράγμα το οποίο σημαίνει πως το βασικό συστατικό τους είναι το νερό και το σαπούνι. Διάλεξε την μυρωδιά που σου αρέσει και σε αναζωογονεί όταν είσαι στο μπάνιο.
<h4>Θετικά:</h4>
είναι ένα πολύ καλό καθαριστικό που δεν είναι ακριβό και μπορείς να διαλέξεις το δικό σου αγαπημένο αφού θα βρεις μεγάλη ποικιλία.
<h4>Αρνητικά:</h4>
μπορεί να κάνουν το δέρμα σου πιο ξηρό σε ορισμένες περιτπώσεις.