Με αφορμή τη γιορτή του πατέρα την Κυριακή που μας πέρασε, ας μιλήσουμε για την κατηγορία των γυναικών που παραμένουν κοριτσάκια του μπαμπά τους...

Αν ανήκεις σε αυτή την κατηγορία, όσο «ιερό» και να είναι το δέσιμο σου με τον τον πατέρα σου, είναι σημαντικό κάποια στιγμή να συνειδητοποιήσεις πως πλέον μεγάλωσες και ότι αυτό το κόλλημα μαζί του ίσως σου φέρει προβλήματα στην κοινωνικοποίηση σου ακόμη και στις σχέσεις σου καθώς θα τείνεις να συγκρίνεις οποιονδήποτε γνωρίζεις, με εκείνον.

<strong>1. </strong>Αρχικά πρέπει η ίδια να συνειδητοποιήσεις ότι είσαι ενήλικη και να φέρεσαι αναλόγως. Δε χρειάζεται να μαλώνεις μαζί τους όπως όταν ήσουν έφηβη. Αρκεί να τους δείχνεις κάθε φορά ότι εσύ αποφασίζεις για τη ζωή σου.
<strong>2. </strong>Μην τους αφήνεις εντελώς έξω από τη ζωή σου αλλά θέσε τα όριά σου. Το πόσο αυστηρά θα είναι εξαρτάται από το βαθμό παρέμβασης των γονιών σου.
<strong>3.</strong> Προσπάθησε να αποφύγεις την οικονομική εξάρτηση. Ναι, μπορεί οι εποχές να είναι δύσκολες αλλά να ξέρεις ότι αν η μαμά σου έχει πληρώσει για τον καναπέ σου θα θεωρήσει ότι δικαιούται να τον χρησιμοποιεί. Άγραφος νόμος.
<strong>4.</strong> Επίτρεψέ τους να έχουν κλειδιά από το σπίτι σου μόνο αν είναι οι τύποι που τηλεφωνούν και ζητούν άδεια πριν να έρθουν. Σε αντίθετη περίπτωση τα δεύτερα κλειδιά για ώρα ανάγκης καλύτερα να τα έχει η κολλητή σου.
<strong>5.</strong> Προσπάθησε να μιλάς ήρεμα μαζί τους χρησιμοποιώντας επιχειρήματα. Το πιθανότερο είναι ότι δε θα τους πείσεις αλλά θα διατηρήσεις τις σχέσεις σας σε ένα αξιοπρεπές επίπεδο.
<strong>6.</strong> Μην ενδίδεις στους ψυχολογικούς εκβιασμούς. Οι γονείς ξέρουν να παίζουν πολύ καλά το παιχνίδι των ενοχών για να πετύχουν κάτι. Κράτα σταθερή στάση μέχρι να καταλάβουν ότι εννοείς αυτό που λες.
<strong>7.</strong> Μην είσαι προκατειλημμένη. Όταν έχουν δίκιο να τους το αναγνωρίζεις - θα υπάρξουν αρκετές τέτοιες περιπτώσεις.
<strong>8.</strong> Κάποιες φορές υιοθέτησε την αλάνθαστη μέθοδο «από το ένα αφτί μπαίνει και από το άλλο βγαίνει». Άκουσέ τους και μετά κάνε αυτό που εσύ θεωρείς σωστό.
<strong>9.</strong> Μη συσσωρεύεις θυμό. Είναι καλύτερο να τους λες πάντα τι σε ενοχλεί για να βρίσκετε μια λύση.
<strong>10.</strong> Κανένας άνθρωπος δεν αισθάνεται καλά όταν έχει πολύ κακές σχέσεις με τους γονείς του. Προσπάθησε να μη φτάσεις τα πράγματα στα άκρα.
<strong>11.</strong> Μία από τις ενδείξεις ότι κάποιος είναι αρκετά ώριμος είναι το γεγονός ότι μπορεί να αποδεχτεί τους γονείς του και να τους αντιμετωπίσει ως κανονικούς ανθρώπους με μειονεκτήματα, πλεονέκτημα και αδυναμίες που έχουν το δικαίωμα να κάνουν λάθη.

&nbsp;