Με το άγχος να αποτελεί αναπόφευκτο και αναπόσπαστο κομμάτι της σύγχρονης ζωής, οι επιπτώσεις, πολλές φορές, είναι εμφανείς και στην υγεία μας, με τις πιο συνηθισμένες εκδηλώσεις του άγχους να περιλαμβάνουν ταχυκαρδίες, εξάντληση, αϋπνία, ημικρανίες και γαστρεντερικές διαταραχές.

Εκτός από τις τεχνικές χαλάρωσης και αυτοσυγκέντρωσης, στις φυσικές μεθόδους καταπολέμησης του άγχους, περιλαμβάνεται η χρήση βοτάνων με ηρεμιστική δράση.

Διαβάστε ποια είναι τα βότανα που θα σας βοηθήσουν να κρατήσετε το άγχος μακριά:

<strong>Βασιλικός</strong>

Βράστε αποξηραμένο βασιλικό για πέντε λεπτά και φτιάξτε ένα ευεργετικό αφέψημα κατά του άγχους.

<strong>Βαλεριάνα</strong>

Γνωστή για τις ηρεμιστικές και σπασμολυτικές ιδιότητές της, έχει τονωτική δράση στο νευρικό σύστημα και χρησιμοποιείται με πολύ καλά αποτελέσματα και στην αντιμετώπιση της αϋπνίας.

<strong>Μαντζουράνα</strong>

Αφέψημα από τα φύλλα της 1-2 φορές την μέρα δρουν ευεργετικά στον οργανισμό.

<strong>Χαμομήλι</strong>

Έχει ήπιες ηρεμιστικές ιδιότητες. Βράζετε το χαμομήλι και το αφήνετε για 9 λεπτά πριν το σουρώσετε.

<strong>Βαλσαμόχορτο</strong>

Χρησιμοποιείται εκτενώς στην αντιμετώπιση της κατάθλιψης. Έχει ηρεμιστικές και αναλγητικές ιδιότητες και ανακουφίζει πολλά από τα συμπτώματα του άγχους. Δεν πρέπει να χρησιμοποιείται από γυναίκες που λαμβάνουν αντισυλληπτικά ή από ανθρώπους που λαμβάνουν θεραπεία με κυκλοσπορίνες ή που πάσχουν από νόσο του ήπατος.