Καθαρίζετε και πλένετε το χταπόδι και τα καλαμαράκια. 
Τα κόβετε σε μικρότερα κομμάτια και τα βάζετε σε 2-3 δόσεις στο μπλέντερ να γίνουν κιμάς. Μεταφέρετε τον κιμά σε ένα ευρύχωρο μπολ.
Μουλιάζετε το ψωμί και το στύβετε πολύ καλά. 
Το ρίχνετε στο μπολ με τον κιμά των θαλασσινών.
Προσθέτετε το κρεμμύδι, τον ψιλοκομμένο μαϊντανό, το ταμπάσκο, αλάτι και πιπέρι, και ζυμώνετε μέχρι να πάρετε ένα ομοιόμορφο μείγμα το οποίο αφήνετε στο ψυγείο για 1 ώρα.
Πλάθετε με το μείγμα κεφτεδάκια ίδιου μεγέθους. 
Βάζετε λίγο αλεύρι σε ένα μπολ και περνάτε τα κεφτεδάκια.
Ζεσταίνετε μπόλικο λάδι σε βαθύ τηγάνι ή φριτέζα και τα τηγανίζετε, μέχρι να ροδίσουν από τη μια πλευρά. 
Τα γυρίζετε να τηγανιστούν και από την άλλη πλευρά και τα βγάζετε σε χαρτί κουζίνας να στραγγίσουν από το περιττό λάδι.
Τα σερβίρετε ζεστά πασπαλίζοντας με φρεσκοκομμένο μαϊντανό.