Το 99% των ανθρώπων που έχουν <strong>δυσανεξία στη γλουτένη</strong> ή πάσχουν από <strong>κοιλιοκάκη</strong>, το πιθανότερο είναι να μην το γνωρίζουν και να μην το μάθουν ποτέ.
<div class="itemFullText">

Η δυσανεξία στη γλουτένη έχει συνδεθεί με περίπου 50 ασθένειες και οφείλεται σε δυσανεξία στην πρωτεΐνη γλουτένη, η οποία βρίσκεται στο σιτάρι, στη σίκαλη και στο κριθάρι.

</div>
Ένας καλός και πρακτικός τρόπος για να καταλάβετε αν όντως πάσχετε από δυσανεξία στη γλουτένη είναι να ακολουθήσετε μια διατροφή που δεν θα περιέχει καθόλου γλουτένη για διάστημα τουλάχιστον 2 έως 3 εβδομάδων και στη συνέχεια να την επαναφέρετε στη διατροφή σας.

Αν αισθάνεστε καλύτερα την περίοδο που δεν καταναλώνετε προϊόντα με γλουτένη τότε ίσως να πάσχετε από δυσανεξία στη γλουτένη και να πρέπει να την εξαλείψετε από τη διατροφή σας. Εάν, ωστόσο, δεν ισχύει κάτι τέτοιο, τότε μάλλον είστε ασφαλείς με την κατανάλωσή της.

Λάβετε πάντως υπ” όψιν ότι η γλουτένη είναι μια πολύ μεγάλη πρωτεΐνη και μπορεί να πάρει μήνες ή ακόμη και χρόνια για να καθαρίσει από τον οργανισμό σας.

<strong>Συμπτώματα</strong>

Τα παρακάτω συμπτώματα δείχνουν ότι μπορεί να έχετε δυσανεξία στη γλουτένη.

-Φούσκωμα, αέρια, διάρροια ή δυσκοιλιότητα είναι αυτά που πρέπει να σας χτυπήσουν το καμπανάκι.

-Τριχοειδής κεράτωση, επίσης γνωστή ως «δέρμα κοτόπουλου» στην πίσω πλευρά των μπράτσων. Αυτό είναι συνήθως το αποτέλεσμα ανεπάρκειας λιπαρού οξέος και βιταμίνης Α, ανεπάρκειας δευτερογενούς λίπους δυσαπορρόφησης, που προκαλείται από τη γλουτένη και καταστρέφει το έντερο.

-Κούραση και αδιαθεσία έπειτα από ένα γεύμα που περιέχει γλουτένη.

-Διάγνωση αυτοάνοσης νόσου όπως η θυρεοειδίτιδα Hashimoto, η ρευματοειδής αρθρίτιδα, η ελκώδης κολίτιδα, ο λύκος, η ψωρίαση, το σκληρόδερμα ή η σκλήρυνση κατά πλάκας.

-Νευρολογικά συμπτώματα όπως η ζάλη ή το αίσθημα ανισορροπίας.

-Ορμονικές διαταραχές όπως σύνδρομο πολυκυστικών ωοθηκών ή ανεξήγητη υπογονιμότητα.

-Ημικρανίες.

-Η διάγνωση χρόνιας κόπωσης ή ινομυαλγίας.

-Φλεγμονή, οίδημα ή πόνος στις αρθρώσεις σας, όπως στα δάχτυλα, τα γόνατα ή τους γοφούς.

-Θέματα διάθεσης, όπως το άγχος, η κατάθλιψη, οι εναλλαγές της διάθεσης κ.α.