<div>Σίγουρα έχεις αναρωτηθεί  τι μπορεί να είναι αυτό που καταστρέφει τα μαλλιά σου και τα κάνει να φαίνονται ξηρά και θαμπά και σίγουρα πάνω κάτω ξέρεις ποια είναι αυτά που δεν πρέπει να κάνεις όμως είτε τα ξεχνάς είτε κάνεις πως τα ξεχνάς επειδή σε έχουν βολέψει. Σε καταλαβαίνουμε και ενδεχομένως να κάνουμε το ίδιο όμως παρακάτω θα σου υπενθυμίσουμε ποια είναι αυτά και πόσο καταστροφικά είναι για τα μαλλιά σου

</div>
<div>Το πιστολάκι, το τράβηγμα και το ίσιωμα των μαλλιών προκαλούν ξηρότητα και ψαλίδα<b> </b>με αποτέλεσμα η τρίχα να μην έχει ελαστικότητα, να σπάει εύκολα και να δείχνει «γερασμένη». Για όποια κάνει καθημερινό styling πρέπει να χρησιμοποιεί μία προστατευτική κρέμα και να κάνει τουλάχιστον μία φορά τον μήνα θεραπεία που θα προσφέρει βαθιά θρέψη στα μαλλιά και θα τα αναζωογονήσει.Τέλος, δεν πρέπει να πλησιάζει το πιστολάκι πολύ κοντά στην τρίχα. Σύμφωνα με τους κομμωτές το πιστολάκι θα πρέπει να απέχει από τα μαλλιά 15 πόντους τουλάχιστον.</div>
<div></div>
<div>
Εάν δεν θέλεις να φαίνεται καθόλου η ρίζα από τα βαμμένα σου μαλλιά και έτσι τα βάφεις πολύ συχνά τότε πρέπει να χρησιμοποιείς προϊόντα που θα δώσουν λάμψη extra στα μαλλιά σου και θα αντιμετωπίσουν τη θαμπάδα τους. Οι χημικές ουσίες στις βαφές σπάνε τους δεσμούς που υπάρχουν ανάμεσα στα προστατευτικά κύτταρα της τρίχας και τις αποχωρίζουν από τη βάση τους. Έτσι, τα μαλλιά γίνονται ευάλωτα στον στατικό ηλεκτρισμό και στην υγρασία, δείχνουν θαμπά ή ξηρά.</div>
<div></div>
<div>Μπορεί να προσπαθείς να χάσεις τα παραπάνω κιλά που έχεις αλλά πρέπει να είσαι προσεκτική, ώστε να μη χάσεις και τα μαλλιά σου μαζί με αυτά.<b> </b>Γι’ αυτό, ακόμη κι αν είσαι σε δίαιτα, μην παραλείψεις να τρως τροφές πλούσιες σε πρωτεΐνες και σίδηρο γιατί σου είναι απαραίτητες αν θέλετε τα μαλλιά σου να δείχνουν υγιή.Το άγχος  δεν προκαλεί μόνο γήρανση του δέρματος αλλά και γήρανση της τρίχας και συχνά προκαλεί πρόωρο γκριζάρισμα, ενώ σε σπάνιες περιπτώσεις προκαλεί και απώλεια μαλλιών. Εάν περνάς έντονες στρεσογόνες καταστάσεις  τότε η βιταμίνη Β  θα  προστατέψει τα μαλλιά σου.</div>