Μπορεί ανέκαθεν να είχες ξηρό δέρμα, μπορεί να το απέκτησες μετέπειτα. Η ξηρότητα όμως μπορεί να εμφανιστεί ακόμα και σε λιπαρά δέρματα από εξωγενείς παράγοντες όπως το νέφος, το άγχος, το κάπνισμα και πολλά, πολλά άλλα! Πως θα την αντιμετωπίσεις.

<b>Κάνε καλό καθαρισμό προσώπου με ένα γαλάκτωμα.
</b>Χρησιμοποίησε  2 φορές την ημέρα (πρωί- βράδυ) ένα ήπιο γαλάκτωμα καθαρισμού και ξέβγαλε με άφθονο νερό. Προτίμησε το χλιαρό ή το κρύο νερό… Η επαφή με το ζεστό νερό απογυμνώνει το δέρμα από τα λιπιδιά του, πράγμα που οδηγεί σε εντονότερη αφυδάτωση

<b>Μη ξεχνάς  την ενυδατική σου  κρέμα
</b>Αναζήτησε συνθέσεις με πολύ ελαφριές υφές και συστατικά πλούσια σε θρεπτικά μικροστοιχεία όπως: αλόη βέρα, βασιλικό πολτό, εκχύλισμα φουντουκιού, γλυκερίνη ή φύκια (βοηθούν πολύ στη διατήρηση υψηλών επιπέδων ενυδάτωσης). Επίσης δείξε προτίμηση και σε προϊόντα με βάση βασικά λιπαρά οξέα όπως:  αβοκάντο και βούτυρο karite τα οποία βελτιώνουν την ανθεκτικότητα του δέρματος σε αντίξοες συνθήκες. Τέλος, ψάξε για βιταμίνη Ε καθώς  προστατεύει την επιδερμίδα από τις ελεύθερες ρίζες.

<b>Κάνε μια φορά την εβδομάδα μάσκα προσώπου.
</b>Η μάσκα προσώπου βοηθά στη θρέψη της επιδερμίδας με αποτέλεσμα η όψη της να είναι πιο λαμπερή και λεία. Υπάρχουν αρκετές μάσκες στο εμπόριο  που μπορείς να επιλέξεις για να καλύψεις τις ανάγκες του προσώπου σου για ενυδάτωση αλλά εξίσου καλές μάσκες ενυδάτωσης μπορείς να φτιάξεις εσύ η ίδια με υλικά που έχεις στο σπίτι σου, όπως ελαιόλαδο, αυγό, αβοκάντο, γάλα κ.α.

<b>Κάνε καθημερινό μασάζ στο πρόσωπο σου
</b>Ζέστανε την κρέμα ανάμεσα στις παλάμες σου και κάνε ήπιες μαλάξεις στα μάγουλα, το μέτωπο και το πιγούνι με μικρές ανοδικές κινήσεις. Επί δυο λεπτά, κάνε μικρά, απαλά χτυπηματάκια με τις άκρες των δαχτύλων σου τα μάγουλα και το μέτωπό σου. Αυτή η τεχνική διεγείρει την κυκλοφορία του αίματος και οι πόροι χαλαρώνουν.

<b>Χρησιμοποίησε ορό με βιταμίνη Ε και υαλουρονικό οξύ
</b>Το υαλουρονικό οξύ και η βιταμίνη Ε συμβάλλει στην αναδόμηση της επιδερμίδα και στην επανάκτηση της  υγρασίας της επιδερμίδας του προσώπου σε βαθύτερα στρώματα.  Εφάρμοσε ενυδατικούς ορούς πρωί-βράδυ σε καθαρό πρόσωπο και λαιμό. Σε μικρό διάστημα θα δεις την επιδερμίδα σου να επανακτά την ισορροπία της σε επίπεδο ενυδάτωσης ενώ ταυτόχρονα λειαίνει και τις πρώτες ρυτίδες έκφρασης.