Έχεις αρχίσει να βαριέσαι στο σεξ; Να κάνετε με το σύντροφό σου τα ίδια και τα ίδια; Το σεξ πρέπει να έχει ποικιλία και να ανανεώνεται, ειδικά όταν μία σχέση κρατάει στο χρόνο. Διάβασε παρακάτω νέες στάσεις για να δοκιμάσεις , ώστε να κάνεις τη σεξουαλική σου ζωή πιο δημιουργική.

&nbsp;

<strong>Στάσου όρθια.</strong> Αυτή η στάση προϋποθέτει πολύ ενέργεια και πάθος. Γι' αυτό καλύτερα να την επιχειρήσετε όταν είστε και οι δύο ξεκούραστοι. Εκείνος στηρίζεται στο τοίχο και σε τραβάει επάνω του, σηκώνοντάς σε από τους γοφούς. Εσύ τυλίγεις τα πόδια σου γύρω του ενισχύοντας έτσι την διέγερσή του. Μπορείς να δείξεις τις ικανότητες σου στην... "ιππασία" αν εκείνος προβάλλει τη λεκάνη του προς τα έξω και σου δημιουργήσει τις προϋποθέσεις για να δώσεις εσύ το ρυθμό και το μέγεθος της έντασης.

&nbsp;

<strong>Σ' έχει στο χέρι!</strong> Η στάση του σώματος και τα πόδια σου σε αυτή τη θέση διευκολύνουν τη βαθύτερη διείσδυση. Μπορεί με την πρώτη ματιά να φαίνεται ότι ο άντρας είναι ο κυρίαρχος του παιχνιδιού, στην ουσία όμως εσύ είσαι που βάζεις τους κανόνες. Όλα εξαρτώνται από το πώς θα τυλίξεις τα πόδια σου γύρω του και με τι ένταση θα κινήσεις τη λεκάνη σου. Είναι πολύ ερωτική γιατί εκτός από τη σεξουαλική πράξη δημιουργούνται και οι κατάλληλες συνθήκες να έρθεις πιο κοντά με το σύντροφό σου με το φιλί και το αγκάλιασμα.

&nbsp;

<strong>Γύρνα πλάτη.</strong> Αν βαρέθηκες τα συνηθισμένα, επέλεξε την γιατί δίνει τη δυνατότητα στο σύντροφό σου να έχει τα χέρια του ελεύθερα ώστε να μπορεί να σε χαϊδεύει. Εσύ πρέπει να του γυρίσεις πλάτη και να λυγίσεις την μέση σου προς τα πίσω και με τα γόνατα σου να ανασηκώνεσαι για να ελέγχεις την διείσδυση. Επίσης είναι η κατάλληλη αν είσαι ντροπαλή καθώς δεν υπάρχει οπτική επαφή και εκείνος είναι ελεύθερος να σου χαρίσει μεγάλη προκαταρκτική απόλαυση.

&nbsp;

<strong>Πάρε τα ηνία</strong>. Η ιδανική επιλογή αν θέλεις να δείξεις το δυναμισμό σου και στο σεξ. Ξαπλώνεις το σύντροφο σου στο πάτωμα ή στο κρεβάτι ανάλογα με την διάθεση σας. Έρχεσαι από πάνω του και εναλλάσσεις το ρυθμό με ήπιες ή έντονες κινήσεις παρατείνοντας και εντείνοντας την επιθυμία του. Η στάση αυτή σου προσφέρει πιο έντονο οργασμό γιατί η διείσδυση είναι βαθιά και έντονη.

&nbsp;

&nbsp;