Όλοι οι γονείς θέλουν τα παιδιά τους να πετύχουν. Σκέφτονται ποια είναι τα καλύτερα σχολεία, ποιες εξωσχολικές δραστηριότητες να ξεκινήσουν, πότε να αρχίσουν αγγλικά, γαλλικά, ισπανικά, πιάνο…

<strong>Κι όμως, ο δρόμος για την επιτυχία έχει άλλη αφετηρία.</strong>

<strong>Αν θέλετε τα παιδιά σας να γίνουν επιτυχημένοι ενήλικες, δώστε τους να …βγάλουν έξω τα σκουπίδια! </strong>Επίσης, να βάλουν πλυντήριο, να απλώσουν, να πλύνουν τα πιάτα, να στρώσουν το κρεβάτι, να ξεσκονίσουν, να μαζέψουν τα παιχνίδια τους…

Η έρευνα της καθηγήτριας Marty Rossmann, από το πανεπιστήμιο της Μινεσότα των Ηνωμένων Πολιτειών καταδεικνύει ότι τα παιδιά που συμμετέχουν από μικρή ηλικία στις δουλειές του σπιτιού, κερδίζουν ένα συγκριτικό πλεονέκτημα στην ενήλικη ζωή τους. Τα παιδιά μαθαίνουν να είναι αυτάρκη, να αναπτύσσουν υπευθυνότητα, να είναι αποτελεσματικά. Νοιώθουν ότι αξίζουν, ότι μπορούν να τα καταφέρουν, να τα βγάλουν πέρα μόνα τους. Κι αυτές είναι ποιότητες που τα ακολουθούν σε ολόκληρη τη μετέπειτα ζωή τους.

&nbsp;