Πολλές φορές έχουμε ακούσει φίλες μας να λένε ότι αδυνατούν να θηλάσουν το νεογέννητο μωρό τους ή ότι επιθυμούν να θηλάσουν για πολύ μεγάλο χρονικό διάστημα το παιδί τους. Δεν είναι λίγα τα σχετικά άρθρα αλλά και τα σεμινάρια στα μαιευτήρια που παροτρύνουν τις γυναίκες σήμερα να θηλάσουν τα παιδιά τους.

Σίγουρα, κάποια στιγμή, αναρωτηθήκαμε αν ό,τι κάναμε ή σκοπεύουμε να κάνουμε είναι σωστό ή λάθος.

Τον πρώτο μου γιο, αποφάσισα να τον θηλάσω “<strong>μέχρι τελικής πτώσεως</strong>” που μεταφράζεται σε δύο χρόνια, λαμβάνοντας υπόψη και  το γεγονός ότι τους τελευταίους δέκα μήνες είχε προκύψει και η δεύτερη εγκυμοσύνη μου καθώς και το γεγονός ότι εργαζόμουν μέχρι τέλους της δεύτερης κύησης.

Τους “<em>αφορισμούς</em>” που άκουσα από το πολύ στενό περιβάλλον μου δεν μπορώ να τους περιγράψω<em>....”Θα έχει ψυχολογικά προβλήματα το παιδί λόγω εξάρτησης</em>”, ”<em>δεν κάνει για το έμβρυο</em>”, ”<em>δεν είναι θρεπτικό το γάλα</em>”, “<em>τα παιδιά που πίνουν ξένο γάλα είναι πιο ανεπτυγμένα</em>” και διάφορα άλλα σχόλια.

Σήμερα, ο 2,5 ετών γιος μου, έχει μία απόλυτα φυσιολογική ανάπτυξη και είναι εξαιρετικά κοινωνικός και ανεξάρτητος (παρατήρηση που μου έκαναν και σε έναν παιδικό σταθμό που επισκέφτηκα!). Επομένως, ο θηλασμός δεν λειτούργησε σε καμία περίπτωση αρνητικά. Και τη μπέμπα τη θηλάζω μέχρι σήμερα και χωρίς να θέσω ένα χρονοδιάγραμμα έχω αποφασίσει να συνεχίσω να τη θηλάζω για όσο το δυνατόν περισσότερο χρονικό διάστημα.

Από την άλλη πλευρά, αγαπημένη μου φίλη, και εξίσου μητέρα δύο μικρών παιδιών (2 ετών το πρώτο κοριτσάκι και 5 μηνών το δεύτερο) αποφάσισε στον τέταρτο μήνα να σταματήσει οικειοθελώς το θηλασμό διότι <strong>ψυχολογικά και σωματικά</strong> την επιβάρυνε πολύ. Και τα δύο κοριτσάκια της είναι υγιέστατα, εξαιρετικά έξυπνα και με απόλυτα φυσιολογική ανάπτυξη.

Επομένως, υπάρχει συνταγή για το θέμα <strong>ΘΗΛΑΣΜΟΣ</strong>? Μία μαμά που επιθυμεί να θηλάσει μεγάλο χρονικό διάστημα είναι συναισθηματικά εξαρτώμενη από το παιδί της;

Μία μαμά που δεν επιθυμεί για μία σειρά από λόγους ή που δεν μπορεί να θηλάσει είναι “<strong>κακή μητέρα</strong>”;

Η απάντηση σε όλα τα παραπάνω ερωτήματα είναι κατηγορηματικά <strong>ΟΧΙ</strong>.

Ο θηλασμός είναι μία πολύ προσωπική υπόθεση, δεν πρέπει να υπάρχουν στερεότυπα και δεν μπορεί κανείς να πει αν πρέπει ή όχι μία μητέρα να θηλάσει το παιδί της.

<strong><em>Σημασία έχει η μητέρα να είναι ψυχικά και σωματικά υγιής για να βοηθήσει το μωρό της στα πρώτα αναπτυξιακά βήματά του.</em></strong>

Περιμένω τα δικά σας μηνύματα και απόψεις σχετικά με το θέμα.

&nbsp;

Φιλικά,

&nbsp;

Ιωάννα