<p><strong>Γράφει η Άννα Σταυράκη</strong><br />
Το τερπνόν μετά του ωφελίμου συνδυάζει σήμερα η τεχνική της ανοιχτής ρινοπλαστικής, στην αποκατάσταση-αναμόρφωση της μύτης προσφέροντας ελκυστική εμφάνιση και ταυτόχρονα ελεύθερη αναπνοή!<br />
Στο συμπέρασμα αυτό κατέληξαν, μετά την παρουσίαση δεκάδων επιστημονικών εργασιών, διάσημοι πλαστικοί χειρουργοί που συμμετείχαν στο «The Cutting Εdge 34th Aesthetic Surgery Symposium», το οποίο πραγματοποιήθηκε στη Νέα Υόρκη.<br />
Hρινοπλαστική, που είναι σήμερα μία από τις πλέον πιο συχνές επεμβάσεις στην πλαστική χειρουργική, εκτός των καθαρά αισθητικών λόγωνεφαρμόζεται στη διόρθωση περιπτώσεων, όπως της:<br />
• αναπνευστικής δυσχέρειας (βαλβίδα)<br />
• σκολίωσης ρινικού διαφράγματος<br />
• μετατραυματική βλάβη του σκελετού<br />
• γεννητικών ανωμαλιών.<br />
Κι αυτό, γιατί σύμφωνα με τους πλαστικούς χειρουργούς, η μύτη παίζει καθοριστικό ρόλο στην εικόνα του προσώπου και στην ψυχολογία του ανθρώπου. Για το λόγο αυτό εκατομμύρια άνδρες και γυναίκες σε όλο τον κόσμο καταφεύγουν κάθε χρόνοστην αποκατάσταση-αναμόρφωση της μύτης τους.<br />
«Η ρινοπλαστική θεωρείται επιτυχημένη όταν διορθώνει τόσο το ανατομικό, όσο και το λειτουργικό πρόβλημα του ατόμου που υποβάλλεται σε αυτήν, καθώς και όταν «ταιριάζει» με τα υπόλοιπα χαρακτηριστικά και τις αισθητικές γραμμές (DorsalAestheticLines) του υπόλοιπου προσώπου ώστε να δείχνει φυσική και όχι «πειραγμένη»αναφέρει ο διαπρεπής πλαστικός χειρουργός Δρ. Αθανάσιος Αθανασίου.</p>
<p><strong>ΤΕΧΝΙΚΕΣ ΡΙΝΟΠΛΑΣΤΙΚΗΣ</strong><br />
Δύο είναι οι βασικές χειρουργικές τεχνικές που εφαρμόζουν οι πλαστικοί στη ρινοπλαστική: Η ανοικτή και η κλειστή.<br />
• Η ανοικτή ρινοπλαστικήεπιτρέπει μεγαλύτερη ευελιξία και χειρουργική ακρίβεια για αυτό και χρησιμοποιείται σε περιπτώσεις που απαιτείται λεπτομερής τροποποίηση του ακρορινίου (όταν δηλαδή η άκρη της μύτης είναι ασύμμετρη, υπερμεγέθης κλπ), όταν υπάρχει σοβαρή μετατραυματική βλάβη του σκελετού της μύτης (π.χ. μετά από ατύχημα), όταν γίνεται αποκατάσταση για τη διόρθωση προβλημάτων μετά από προηγούμενη ρινοπλαστικήκαι σε περιπτώσεις συγγενών ανωμαλιών.Στην ανοικτή ρινοπλαστική εκτός από τις μικρές ανεπαίσθητες τομές στο εσωτερικό των ρουθουνιών γίνεται και μια μικρή αόρατη τομή μεταξύ αυτών.<br />
• Η κλειστή ρινοπλαστικήγίνεταιόταν το πρόβλημα εντοπίζεται στη ράχη της μύτης και το ακρορίνιο απαιτεί μικρή μόνο τροποποίηση. Οι τομές αυτής της τεχνικής γίνονται στο εσωτερικό των ρουθουνιών και είναι ανεπαίσθητες.</p>
<p>Τα μοσχεύματα που χρησιμοποιούνται στην αποκατάσταση οι πλαστικοί χειρουργοί, ανάλογα με την εμπειρία, τα λαμβάνουν από:<br />
• το διάφραγμα<br />
• το χόνδρινο τμήμα του αυτιού<br />
• το πλευρό του θωρακικού τοιχώματος<br />
• την περιοχή του τριχωτού της κεφαλής<br />
«Η φιλοσοφία της ανοιχτής ρινοπλαστικής, αναφέρει ο πλαστικός χειρουργός Δρ. Αθανασίου, ο οποίος συμμετείχε στο συνέδριο και εξειδικεύεται στην ανοιχτή ρινοπλαστική, έγκειται στο γεγονός πως επεμβαίνουμε μόνο σε ότι είναι απαραίτητο, όπου ενδείκνυται, αφαιρώντας ή προσθέτοντας ανάλογα με το πρόβλημα και τις ιδιαιτερότητες του κάθε ατόμου. Συνεπώς, μπορούν πια, με τη μέθοδο της ανοιχτής ρινοπλαστικής, να εκτελούνται με ακρίβεια οι πιο απαιτητικές ρινοπλαστικές, τόσο αισθητικές όσο και αποκατάστασης για να έχουμε πολύ καλά και ακριβή αποτελέσματα».</p>
<p><strong>ΚΑΛΗ ΠΡΟΕΤΟΙΜΑΣΙΑ – ΚΑΛΟ ΑΠΟΤΕΛΕΣΜΑ</strong></p>
<p>Σύμφωνα με τους πλαστικούς το αποτέλεσμα στην ρινοπλαστική έχει άμεση σχέση με την καλή προετοιμασία και τον κατάλληλο σχεδιασμό, λαμβάνοντας υπόψη όλα τα χαρακτηριστικά του υποψηφίου.<br />
Τα χαρακτηριστικά αυτά είναι το σχήμα και το μέγεθος του προσώπου, η σύγκλειση της άνω με την κάτω γνάθο, η δομή των οστών και των χόνδρων της μύτης, το πάχος και ο τύπος του δέρματος, η ηλικία και φυσικά οι προσδοκίες του υποψηφίου.<br />
Επομένως, η καλή επικοινωνία του υποψηφίου πριν από την επέμβαση, με τον πλαστικό χειρουργό είναι πολύ σημαντική και για το προσδοκώμενο αποτέλεσμα.<br />
Η επέμβαση γίνεται με ολική νάρκωση, διαρκεί μια με δύο ώρες, είναι σχεδόνανώδυνη και ο ασθενήςπαίρνει εξιτήριο την ίδια ημέρα.Η επάνοδος στην εργασία γίνεταισε 10 ημέρες, ενώ έχουμε πλήρηδραστηριότητα μετά από2-3 εβδομάδες και πλήρη ανάνηψη από ελαφρύ οίδημα σε 1 μήνα.</p>
<p><strong>ΥΠΟΨΗΦΙΟΙ ΓΙΑ ΡΙΝΟΠΛΑΣΤΙΚΗ</strong><br />
Το άτομο που ενδιαφέρεται να βελτιώσει την εμφάνισή του, που είναι ψυχολογικά σταθερό κι έχει ρεαλιστικές προσδοκίες, είναι ένας καλός υποψήφιος για ρινοπλαστική. Τέλος, η ηλικία είναι μια σημαντική παράμετρος στην επιλογή του υποψηφίου. Για την αντιμετώπιση αισθητικών δυσμορφιών, η επέμβαση της ρινοπλαστικής (με εξαίρεση τη περίπτωση λαγόχειλου που γίνεται νωρίτερα), μπορεί να γίνει με ασφάλεια μετά την ηλικία των 16-18 ετών.</p>