<div>
<p>Εκτός από τα καθημερινά σύνολα που θα κάνεις, υπάρχει και το έξτρα ρούχο που χρειάζεσαι. Αυτό συνήθως είναι το τζιν μπουφάν, ένα κιμονό ή η πιο κλασική επιλογή που δεν είναι άλλη από τη λεπτή ζακέτα ή cardigan. Θα χρειαστείς παραπάνω από ένα κομμάτι ώστε να έχεις μεγαλύτερη ποικιλία σε χρώμα και στιλ. Δες με ποιά σύνολα συνδυάζεται ιδανικότερα ή πώς θα την ενσωματώσεις στο δικό σου ντύσιμο ώστε να παραμένεις fashionable.</p>
<p><a href="http://www.rssleak.com/wp-content/uploads/2015/02/elafries-zaketes-gia-tin-anixi3.jpg" target="_blank"><img src="http://www.rssleak.com/wp-content/uploads/2015/02/elafries-zaketes-gia-tin-anixi3.jpg" alt="elafries-zaketes-gia-tin-anixi3" width="609" height="631" /></a></p>
<div></div>
<p>Το βασικό στιλ ζακέτας με το οποίο ξεκινάμε και σου προτείνουμε ανεπιφύλακτα είναι η baby pink που φτάνει μέχρι τους μηρούς. Θα γίνει η top επιλογή στα περισσότερα <a href="http://www.dona.gr/tag/outfits/" target="_blank">outfits</a> γιατί είναι άνετη, ζεστή, καλύπτει τις ατέλειες και ως παστέλ ταιριάζει με τα πάντα σχεδόν. Ένα sexy casual look είναι το ψηλόμεσο ανοιχτό τζιν παντελόνι με λευκό top δεμένο κόμπο.</p>
<p><a href="http://www.rssleak.com/wp-content/uploads/2015/02/elafries-zaketes-gia-tin-anixi.jpg" target="_blank"><img src="http://www.rssleak.com/wp-content/uploads/2015/02/elafries-zaketes-gia-tin-anixi.jpg" alt="elafries-zaketes-gia-tin-anixi" width="600" height="900" /></a></p>
<p>Η ουδετερότητα του γκρι μας βοηθά πάντα στο να πραγματοποιούμε σύνολα σε οποιοδήποτε χρώμα. Μία κλασική και chic επιλογή για όλη τη μέρα είναι το αγαπημένο σου τζιν με λευκό t-shirt, <a href="http://www.dona.gr/tag/sneakers/" target="_blank">sneakers</a> και το γκρι ζακετάκι. Αναβάθμισέ το με κοσμήματα στα χέρια και μία μοντέρνα τσάντα σε πράσινο χρώμα.</p>
<p><a href="http://www.rssleak.com/wp-content/uploads/2015/02/elafries-zaketes-gia-tin-anixi4.jpg" target="_blank"><img src="http://www.rssleak.com/wp-content/uploads/2015/02/elafries-zaketes-gia-tin-anixi4.jpg" alt="elafries-zaketes-gia-tin-anixi4" width="736" height="981" /></a></p>
<p>Μην βάλεις στα χειμωνιάτικα στο πατάρι τη χοντρή nude ζακέτα. Ποτέ δεν ξέρεις πότε θα σου φανεί χρήσιμη. Βάλε ένα αέρινο φόρεμα από δαντέλα και αρχαιοελληνικά σανδάλια. Ολοκλήρωσε το ρομαντικό outfit με αυτή τη ζακέτα σε μία βραδινή έξοδο με ψύχρα.</p>
<p><a href="http://www.rssleak.com/wp-content/uploads/2015/02/elafries-zaketes-gia-tin-anixi1.jpg" target="_blank"><img src="http://www.rssleak.com/wp-content/uploads/2015/02/elafries-zaketes-gia-tin-anixi1.jpg" alt="elafries-zaketes-gia-tin-anixi1" width="736" height="1103" /></a></p>
<p>Αν δεν σου αρέσουν τα κιμονό ή πρόλαβες να τα βαρεθείς, σου έχουμε την ιδανική εναλλακτική. Απόκτησε μία ζακέτα από ‘καλό’ ύφασμα που είναι η επιτομή του chic και μπορεί να είναι σε floral ή άλλο εμπριμέ σχέδιο. Βάλτο με ένα λευκό τζιν και ένα top σε κίτρινο ή μωβ χρώμα.</p>
<p><a href="http://www.rssleak.com/wp-content/uploads/2015/02/elafries-zaketes-gia-tin-anixi2.jpg" target="_blank"><img src="http://www.rssleak.com/wp-content/uploads/2015/02/elafries-zaketes-gia-tin-anixi2.jpg" alt="elafries-zaketes-gia-tin-anixi2" width="601" height="601" /></a></p>
<p>Μία μακριά μαύρη ζακέτα είναι η all time classic επιλογή που θα κάνεις αν θες εγγυημένη επιτυχία και αποφυγή στιλιστικού ατοπήματος. Το τζιν φθαρμένο σορτς με ένα λευκό crop top και τα σανδάλια σου είναι το απόλυτο καλοκαιρινό outfit, καθώς και η floral skater φούστα με ένα λευκό t-shirt.</p>
</div>