Οι περισσότερες γυναίκες πλέον είτε λόγω οικονομίας, είτε γιατί θέλουμε να αποφύγουμε τα χημικά ψάχνουμε για εναλλακτικές λύσεις πιο οικονομικές και πιο ασφαλείς, για εμάς αλλά και για τους ανθρώπους που αγαπάμε, όπως τα παιδιά μας.

Σας δείχνουμε μια εξαιρετική και εύκολη «συνταγή» για να φτιάξετε μόνες σας εύκολα <strong>σπιτικό κρεμοσάπουνο</strong>.

<strong>Τι θα χρειαστούμε;</strong>
<ul>
	<li>Μια μπάρα σαπούνι (της επιλογής σου – προτίμησε φυσικά σαπούνια)</li>
	<li>2 κουταλάκια του γλυκού υγρή γλυκερίνη (θα τη βρεις εύκολα στα φαρμακεία)</li>
	<li>3,5 λίτρα νερό</li>
	<li>Μια κατσαρόλα</li>
	<li>Τρίφτη</li>
	<li>Μίξερ<strong>Διαδικασία:</strong>Τρίψε όλη τη μπάρα σαπουνιού στον τρίφτη.

Μετά βάλε στην κατσαρόλα το τριμμένο σαπούνι, μαζί με το νερό και τη γλυκερίνη.

Βάλε την κατσαρόλα σε μέτρια φωτιά και ανακάτεψε μέχρι να λιώσει καλά το σαπούνι και να γίνει ένα ενιαίο μείγμα.

Βγάλε την κατσαρόλα από την φωτιά, και άφησε το μείγμα όλο το βράδυ να κρυώσει (11-12 ώρες). Το μείγμα θα πήξει και θα πάρει μια παχύρρευστη μορφή.

Ανακάτεψε με το μίξερ το μείγμα για να πάρει μια πιο ομογενοποιημένη μορφή.

Εάν είναι πολύ παχύρευστο, τότε πρόσθεσε επιπλέον νερό και ανακάτεψε.

Εάν είναι πολύ νερουλό, τότε βάλε ξανά την κατσαρόλα στη φωτιά και πρόσθεσε επιπλέον τρίμματα σαπουνιού, έτσι ώστε να πήξει το μείγμα ικανοποιητικά.

Το <strong>σπιτικό κρεμοσάπουνο</strong> σου είναι έτοιμο! Υγιεινό και οικονομικό!

Μπορείς να γεμίσεις τις αντλίες σου, και το υπόλοιπο να το αποθηκεύσεις για μελλοντική χρήση.</li>
</ul>
&nbsp;