Μουλιάζουμε τα ρεβύθια για 6-7 ώρες. 
Στην συνέχεια αλλάζουμε το νερό και τα βράζουμε μέχρι να μαλακώσουν, για μια ώρα, σε χαμηλή φωτιά. 
Με τα βρασμένα ρεβύθια γίνεται μια υπέροχη κρέμα, που στην Ανατολή την ονομάζουν χούμους. Όλη η δουλειά γίνεται σε ένα μπλέντερ. Ρίχνουμε μέσα τα ρεβύθια, τις λιαστές ντομάτες, χυμό λεμονιού και τα μπαχαρικά: κάρυ, κόκκινο καυτερό πιπέρι. Προσθέτουμε και 2 κ.σ. ελαιόλαδο και χτυπάμε καλά. Όταν το μίγμα γίνει ομοιογενές είναι έτοιμο 
Τέλος, ρίχνουμε στο μπλέντερ τον μαιντανό για να δώσει μια φρεσκάδα στο χούμους και χτυπάμε λίγο ακόμα.