Σε μια λεκάνη βάζουμε το αλεύρι , ανοίγουμε μια λακκούβα στη μέση και ρίχνουμε όλα τα υλικά εκτός από το νερό το οποίο το προσθέτουμε λίγο λίγο  για να γίνει η ζύμη μαλακή. Την ζυμώνουμε για αρκετή ώρα και την αφήνουμε στο ψυγείο για μισή ώρα.
Στη συνέχεια  χωρίζουμε τη ζύμη σε μικρά κομμάτια. Τα κομματάκια αυτά τα ανοίγουμε με τα δάχτυλα  μας σε μικρά  φιλαράκια , τα ενώνουμε ανά 2 με λίγο βούτυρο και ανοίγουμε με τον πλάστη 8 φύλλα.
Ετοιμάζουμε τη γέμιση: σοτάρουμε το σπανάκι με το λάδι, ρίχνουμε τα μανιτάρια και όλα τα υπόλοιπα υλικά , προσθέτοντας ένα ποτήρι νερό και τα αφήνουμε να βράσουν μέχρι να τελειώσει το νερό.
Στρώνουμε στο ταψί τα 4 φύλλα αφού τα ραντίσουμε ανά ένα με το μείγμα από το λάδι και το βούτυρο και αφού βάλουμε πάνω τη γέμιση σκεπάζουμε με τα υπόλοιπα φύλλα.
Αλείφουμε την πίτα με λίγο νερό και βούτυρο και την ψήνουμε στους 200 βαθμούς για σχεδόν μια ώρα.