Σπάστε τα νούντλς ώστε να έχουν μήκος περίπου 5 εκατοστά. Βάλτε αρκετό νερό σε μια κατσαρόλα και αφήστε το να βράσει. Βγάλτε την κατσαρόλα από την φωτιά, ρίξτε μέσα τα νούντλς, σκεπάστε την κατσαρόλα και αφήστε τα για 4-6 λεπτά ανάλογα με το πάχος των ζυμαρικών. Ρίξτε τα ζυμαρικά σε σουρωτήρι και αφήστε τα να στραγγίσουν καλά.
Πλύνετε τις ντομάτες και την πιπεριά, αφαιρέστε τα σποράκια τους και κόψτε τις σε λωρίδες. Καθαρίστε τα κολοκυθάκια και κόψτε τα σε μπαστουνάκια. Ξεφλουδίστε το σκόρδο και ψιλοκόψτε το.
Σε ένα βαθύ τηγάνι ή σε κατσαρόλα ζεστάνετε το καλαμποκέλαιο, προσθέστε το σκόρδο και τον κορίανδρο και ανακατέψτε τα για 1 λεπτό περίπου. 
Έπειτα ρίξτε τις ντομάτες, τα κολοκυθάκια, το μαϊντανό και το πιπέρι. 
Σοτάρετε τα σε χαμηλή φωτιά, ανακατεύοντας συνεχώς ώσπου να πάρουν χρώμα τα κολοκυθάκια από όλες τις πλευρές. 
Τέλος προσθέστε τη ζάχαρη και τα νούντλς. 
Ανακατέψτε καλά ώσπου να λιώσει η ζάχαρη. 
Απομακρύνετε το σκεύος από τη φωτιά.  
Σερβίρετε αμέσως σε ζεστά πιάτα. 
Στο νερό που θα βράσετε τα νούντλς, αντίθετα με τα υπόλοιπα ζυμαρικά, δεν πρέπει να προσθέσετε αλάτι γιατί περιέχουν το δικό τους.