Καθαρίζουμε το λάχανο από τα εξωτερικά του φύλλα και το κόβουμε σε μεγάλα κομμάτια. Καθαρίζουμε και κόβουμε σε λεπτές φέτες τα κρεμμύδια και τα καρότα σε ροδέλες. 
Βάζουμε το λάδι σε μια κατσαρόλα και μόλις ζεσταθεί σωτάρουμε τα κρεμμύδια. 
Όταν ροδίσουν προσθέτουμε το λάχανο και ανακατεύουμε. 
Προσθέτουμε ένα λίτρο νερό, τα καρότα και το αλάτι. 
Αφήνουμε το φαγητό να βράσει για μισή ώρα περίπου. 
Στην συνέχεια ρίχνουμε μέσα το ρύζι, το οποίο έχουμε καθαρίσει από ξένα σώματα, το έχουμε πλύνει και το έχουμε αφήσει να μουλιάσει σε λίγο κρύο νερό.
Βράζουμε για 10 λεπτά ακόμη και προσθέτουμε την ντομάτα, το σέλινο και τα μπαχαρικά, πιπέρια, κύμινο. 
Αφήνουμε το φαγητό να βράσει λίγο ακόμη, περίπου 15 λεπτά, ανακατεύοντας συχνά.
Λίγο πριν δούμε ότι είναι έτοιμο, αποσύρουμε από τη φωτιά και το αφήνουμε σκεπασμένο με μια πετσέτα, έτσι ώστε το ρύζι να απορροφήσει τα υγρά του φαγητού. 
Προσθέτουμε χυμό λεμονιού, ανακατεύουμε και σερβίρουμε. Είναι ένα φαγητό το οποίο μπορεί να γίνει και αλάδωτο.