<p>Το&#8230; ταπεινό χαμομηλάκι φαίνεται πως δεν επιβεβαιώνει τον προσδιορισμό που του αποδίδουν αρκετοί, καθώς σύμφωνα με νέα έρευνα φαίνεται πως είναι ένα από τα μυστικά μακροζωίας.</p>
<p>Η μελέτη αποκαλύπτει πως το αφέψημα μπορεί να μειώσει κατά 29% τον κίνδυνο πρόωρου θανάτου. Αυτό βέβαια ισχύει περισσότερο για τις γυναίκες και λιγότερο για τους άνδρες.</p>
<p>Οι ερευνητές προς το παρόν δεν μπορούν να διαπιστώσουν γιατί το χαμομήλι δρα τόσο ευεργετικά στον γυναικείο οργανισμό.</p>
<p>Το χαμομήλι θεωρείται ως ένα από τα πιο φαρμακευτικά βότανα και χρησιμοποιείται ως φάρμακο σε ένα ευρύτατο φάσμα παθήσεων. Αντισηπτικό, αντιφλεγμονώδες και χαλαρωτικό μπορεί να τονώσει και προστατέψει τον οργανισμό σας. Βοηθά εναντίον της κράμπας και μειώνει τον πόνο λόγω της περιόδου στις γυναίκες. Το τσάι από χαμομήλι έχει αντιπηκτικές ιδιότητες,ενώ μειώνει τη συγκόλληση των αιμοπεταλίων.</p>
<p>Παράλληλα, είναι ένα εξαιρετικό συστατικό καλλυντικών, καθώς χρησιμοποιείται για τις ευεργετικές απαλυντικές και καταπραϋντικές ιδιότητές του στο δέρμα, κυρίως δε σε προϊόντα καθαρισμού, ντεμακιγιάζ, αλλά και ενυδάτωσης.</p>