<p class="p1">Έχουμε μπει για τα καλά στο καλοκαίρι και σ αυτόν τον ευλογημένο τόπο που ζούμε, έχουμε τα πάντα…</p>
<p class="p2"><span class="s1">Λαχανικά και φρούτα, ότι θελήσει η ψυχή μας…</span></p>
<p class="p2"><span class="s1">Σήμερα λοιπόν, <b><i>θα φτιάξουμε μια υπέροχη μαρμελάδα από βερίκοκα</i></b>, που είναι όπως είπαμε στην εποχή τους και <b><i>ένα καταπληκτικό λικέρ από τα κουκούτσια τους</i></b>, που μοιάζει εκπληκτικά με το ιταλικό <b><i>amaretto.</i></b></span></p>
<p class="p2"><span class="s1"><b><i>Ας ξεκινήσουμε με την μαρμελάδα μας…</i></b></span></p>
<p class="p2"><span class="s1">Όσα βερίκοκα θα χρησιμοποιήσετε σε βάρος, άλλη τόση ζάχαρη θα χρειαστούμε.</span></p>
<p class="p2"><img class="aligncenter size-full wp-image-63131" src="http://thecitizen.gr/wp-content/uploads/2015/06/ΒΕΡΙΚΟΚΑ.jpg" alt="ΒΕΡΙΚΟΚΑ" width="960" height="720" /></p>
<p class="p2"><span class="s1"><b><i>Αν τα βερίκοκα είναι πολύ γλυκά, θα βάλετε λίγο λιγότερη ζάχαρη, αν όχι, τότε ισα ισα.</i></b></span></p>
<p class="p2"><span class="s1">Αφού λοιπόν τα πλύνετε, θα τα ανοίξετε, θα βγάλετε το κουκούτσι τους, θα το φυλάξετε σ ένα πιάτο και τα βερίκοκα θα τα βάλετε σε μια κατσαρόλα με την ζάχαρη και θα τα αφήσετε μέχρι την επόμενη μέρα, την ίδια ώρα που τα ξεκινήσατε, για να βγάλουν τα υγρά τους.</span></p>
<p class="p2"><img class="aligncenter size-full wp-image-63130" src="http://thecitizen.gr/wp-content/uploads/2015/06/ΠΡΟΕΤΟΙΜΑΣΙΑ-ΜΑΡΜΕΛΑΔΑΣ-ΒΕΡΙΚΟΚΟΥ.jpg" alt="ΠΡΟΕΤΟΙΜΑΣΙΑ ΜΑΡΜΕΛΑΔΑΣ ΒΕΡΙΚΟΚΟΥ" width="960" height="720" /></p>
<p class="p2"><span class="s1"><b><i>Μ αυτόν τον τρόπο, ποτέ δεν συμπληρώνουμε νερό και τα φρούτα μας, όποια χρησιμοποιήσουμε, σχεδόν όλα δηλαδή, βγάζουν αρκετό νερό ώστε να<span class="Apple-converted-space">  </span>κρατάνε την αυθεντική τους γεύση.</i></b></span></p>
<p class="p2"><span class="s1">Την επόμενη λοιπόν μέρα, βάζουμε την μαρμελάδα μας στην φωτιά<span class="Apple-converted-space">  </span>για ν αρχίσει να βράζει, το μάτι της κουζίνας μας στο ενάμισι και την αφήνουμε αργά αργά και άφοβα να βράσει.</span></p>
<p class="p2"><span class="s1">Σ αυτή την χαμηλή ένταση, θέλει περίπου δυο ώρες, μετά, κλείνουμε το μάτι και την αφήνουμε να ηρεμήσει και να κρυώσει.</span></p>
<p class="p2"><span class="s1"><b><i>Όταν κρυώσει την λιώνουμε με το ραβδομπλέντερ και αν δεν έχουμε, στο μούλτι.</i></b></span></p>
<p class="p2"><span class="s1">Το ραβδομπλέντερ είναι πολύ πρακτικό για τέτοιες δουλειές, γιατί τελειώνουμε στο ίδιο σκεύος, ενώ με το μούλτι πρέπει να βγάζουμε λίγη λίγη και αυτό και κουράζει και λερώνει.</span></p>
<p class="p2"><span class="s1"><b><i>Αν δεν έχετε λοιπόν, ευκαιρία ν αγοράστε ένα τέτοιο εργαλείο, είναι πολύ φτηνό και θα σωθείτε…</i></b></span></p>
<p class="p2"><span class="s1">Βάζετε την μαρμελάδα στα γυάλινα βαζάκια σας και στο ψυγείο σας.</span></p>
<img class="aligncenter size-full wp-image-63132" src="http://thecitizen.gr/wp-content/uploads/2015/06/ΜΑΡΜΕΛΑΔΑ-ΒΕΡΙΚΟΚΟ-3.jpg" alt="ΜΑΡΜΕΛΑΔΑ ΒΕΡΙΚΟΚΟ 3" width="503" height="960" />
<p class="p2"><span class="s1">Σας έχω ξαναπεί ότι <b><i>δεν αποστειρώνω ποτέ βάζα,</i></b> μου αρκεί να είναι καλά πλυμένα, ένας όμως πολύ πρακτικός και ακούραστος τρόπος <b><i>αν θέλετε αποστείρωση</i></b>, είναι <b><i>να τα βάλετε στον φούρνο μικροκυμάτων, στο δυνατό για τέσσερα λεπτά.</i></b></span></p>

<h2 class="p2"><span class="s1"><b><i>Τώρα λοιπόν θα φτιάξουμε το λικέρ μας…</i></b></span></h2>
<p class="p2"><span class="s1">Αφού περάσουν τρεις τέσσερις μέρες για να εχουν ξεραθεί καλά τα κουκούτσια μας, καλύτερα στον ήλιο βέβαια, θα τα σπάσετε και όπως είναι με τα φλούδια τους, θα τα βάλετε σε ένα γυάλινο βάζο και <b><i>θα βάλετε και ένα λίτρο ρακή, η τσίπουρο χωρίς άρωμα, η βότκα, η οινόπνευμα ζαχαροπλαστικής.</i></b></span></p>
<p class="p2"><img class="aligncenter size-full wp-image-63133" src="http://thecitizen.gr/wp-content/uploads/2015/06/ΚΟΥΚΟΥΤΣΙΑ-ΒΕΡΙΚΟΚΟΥ.jpg" alt="ΚΟΥΚΟΥΤΣΙΑ ΒΕΡΙΚΟΚΟΥ" width="960" height="958" /></p>
<p class="p2"><span class="s1">Αν τα κουκούτσια ας πούμε, είναι από ένα κιλό βερίκοκα, θα βάλετε κι ένα κιλό απ το αλκοόλ που έχετε η<span class="Apple-converted-space">  </span>προτιμάτε, θα το κλείσετε καλά και θα το αφήσετε στον ήλιο για ένα μήνα.</span></p>
<p class="p2"><span class="s1">Αφού περάσει ο μήνας, <b><i>θα φτιάξετε ένα σιρόπι με ζάχαρη και νερό, η αναλογία είναι δυο ποτήρια του νερού ζάχαρη, τρία ποτήρια νερό.</i></b></span></p>
<p class="p2"><span class="s1"><b><i>Τα βράζετε για τρία λεπτά</i></b> και αφήνετε το σιρόπι να κρυώσει, εν τω μεταξύ σουρώνετε τα κουκούτσια με το αλκοόλ και τα βάζετε σε μια μεγαλύτερη γυάλα για να χωρέσει και το σιρόπι, ανακατεύετε και <b><i>το αφήνετε πάλι κλειστό για δυο τρεις μέρες να ησυχάσει.</i></b></span></p>
<p class="p2"><span class="s1">Η τελευταία φάση είναι <b><i>να το σουρώσετε σιγά σιγά για να μην σηκώσει τα κατακάθια του, αν έχει πολλά</i></b>, μ ένα σφιχτό τουλουπάνι η ένα φίλτρο του γαλλικού καφέ και το βάζετε στην καράφα σας για να το απολαύσετε…</span></p>
<p class="p2"><img class="aligncenter size-full wp-image-63134" src="http://thecitizen.gr/wp-content/uploads/2015/06/ΛΙΚΕΡ-ΒΕΡΙΚΟΚΟ.jpg" alt="ΛΙΚΕΡ ΒΕΡΙΚΟΚΟ" width="720" height="960" /></p>
<p class="p2"><span class="s1"><b>Μ ένα προϊόν, δυο απολαύσεις…</b></span></p>