Το πιο χρήσιμο ίσως προϊόν περιποίησης για όσες από εμάς έχουμε μακριά μαλλιά, και όχι μόνο,  είναι το conditioner. Ειδικά όσο πλησιάζει το καλοκαίρι και τα μπάνια σε θάλασσα και πισίνες ξεκινούν, η περιποίηση των μαλλιών μας γίνεται όλο και πιο επιτακτική. Αντί λοιπόν να καταφεύγουμε στα προϊόντα του εμπορίου μπορούμε να φτιάξουμε μόνες μας ένα conditioner που και θα ξέρουμε τι θα περιέχει και θα μας κοστίσει λιγότερο αλλά και θα μπορούμε να το φτιάξουμε όποτε εμείς επιθυμούμε. Τα υλικά που θα χρειαστούμε είναι: 1/2 κούπα γάλα καρύδας, 1 κούπα αποσταγμένο νερό, 1 κουταλάκι του γλυκού βιταμίνη Ε και μερικές σταγόνες από αιθέριο έλαιο της επιλογής μας, αν φυσικά το επιθυμούμε.  Η εκτέλεση είναι απλή: γεμίζουμε ένα μπουκάλι με καπάκι για sprey με όλα τα υλικά, το ανακινούμε πολύ καλά και είναι έτοιμο για να το ψεκάσουμε σε νωπά μαλλιά.