Ήρθε το καλοκαίρι και το άγχος για το σώμα μας μεγαλώνει. Πως θα κάνουμε την φετινή μας εμφάνιση στην παραλία; Πως θα χάσουμε τα περιττά κιλά του χειμώνα;

Άλλοι στρέφονται στη εντατική γυμναστική κι άλλοι σε εξωτικές δίαιτες...

Σίγουρα η γυμναστική και η σωστή διατροφή θα πρέπει να βρίσκονται στη ζωή μας.

Δυστυχώς όμως οι περισσότεροι τις χρησιμοποιούν σαν εργαλείο της τελευταίας στιγμής... Και πέφτουν σε λάθη και υπερβολές!

Εκτός από τη γυμναστική και τη σωστή διατροφή, οι οποίες αντικειμενικά απαιτούν πειθαρχία και θυσίες, υπάρχει ένας τρόπος, ανώδυνος, που θα μας βοηθήσει να χάσουμε κιλά, υγιεινά και σε βάθος χρόνου.

Αλήθεια, πόσες φορές μασάτε το φαγητό σας πριν το καταπιείτε; Ίσως 5 ή 10 φορές;

Το σίγουρο είναι ότι όταν σας έλεγε η γιαγιά σας να μασάτε καλά το φαγητό σας... είχε δίκιο!

Πράγματι είναι εντυπωσιακός ο τρόπος που συνδέεται το μάσημα των τροφών με το πόσο καλά θα χωνέψετε το φαγητό. Το σωστό μάσημα μπορεί να βοηθήσει στην αντιμετώπιση προβλημάτων πέψης, αερίων, φουσκωμάτων, δυσκοιλιότητας και <strong>βέβαια στην σωστή απορρόφηση των θρεπτικών συστατικών.</strong>

<b>Αλήθεια, πόσες φορές οι περισσότεροι άνθρωποι μασάνε μια μπουκιά;</b>

Μια πρόσφατη μελέτη, σε δείγμα 1.000 οι ανθρώπων, διαπίστωσε ότι κατά μέσο όρο ένα άτομο μασά κάθε μπουκιά <b>μόνο έξι φορές </b>πριν την κατάποση της τροφής. Αυτό δεν είναι αρκετό για να εξασφαλίσει τη σωστή πέψη!
<b>Πώς το μάσημα επηρεάζει την πέψη και την απορρόφηση των θρεπτικών συστατικών:</b>

Μασώντας το φαγητό ουσιαστικά αρχίζει η διαδικασία της πέψης.

Όσο περισσότερο μασάμε την μπουκιά μας, τόσο περισσότερο σάλιο απελευθερώνεται. Το σάλιο είναι γνωστό ότι συμβάλλει στην αύξηση των ενζύμων του πεπτικού μας συστήματος. Επίσης, η διαδικασία του μασήματος διεγείρει το στομάχι που έτσι αρχίζει να παράγει περισσότερα οξέα στο πλαίσιο της προετοιμασίας για την κατανομή της τροφής.

Ειδικότερα, τα κύτταρα του στομάχου παράγουν περισσότερο υδροχλωρικό οξύ, το οποίο είναι απαραίτητο για τη σωστή πέψη.

Έχοντας επαρκή πεπτικά ένζυμα και οξέα του στομάχου, το σώμα μας πετυχαίνει τη βέλτιστη κατανομή των θρεπτικών συστατικών και των αμινοξέων, από την πρωτεΐνη που βρίσκεται στα τρόφιμα.

Το μάσημα κάθε μπουκιάς σε μικρότερα κομμάτια είναι επίσης επωφελής, επειδή τα μικρά κομμάτια τροφής μπορούν πιο εύκολα να αναμιχθούν με το οξύ του στομάχου, γεγονός που επιτρέπει στο στομάχι να διασπάσει ευκολότερα τις πρωτεΐνες.

Με αυτό τον τρόπο το οξύ του στομάχου μπορεί επίσης να εξαλείψει οποιαδήποτε επιβλαβή βακτήρια ή παθογόνες ουσίες που ενδεχομένως βρίσκονται στα τρόφιμα που καταναλώσαμε.

Επιπλέον, το επαρκές μάσημα έχει επίσης βρεθεί ότι αυξάνει την απορρόφηση των λιπών και των ινών από τα τρόφιμα και να κάνουν τις βιταμίνες και τα ανόργανα συστατικά να απορροφώνται πιο εύκολα.

<b>Οφέλη από καλό μάσημα των τροφών</b>

Εδώ είναι μερικά μόνο από τα οφέλη που μπορείτε να δείτε από το καλό μάσημα κάθε μπουκιάς.

- Βελτιωμένη πέψη
- Αυξημένη απορρόφηση των θρεπτικών συστατικών
- Μειωμένη διάρροια, δυσκοιλιότητα, κοιλιακό άλγος, ναυτία
- Μειωμένο φούσκωμα και φυσικά αέρια
- <b>Βοηθά στην απώλεια βάρους</b>

&nbsp;

<b>Πόσες φορές πρέπει μασάμε το φαγητό μας;</b>

Σύμφωνα με τους ερευνητές στο Πανεπιστήμιο του Οχάιο, κάθε μπουκιά πρέπει να μασιέται <b>τουλάχιστον 30 φορές</b>.

Ανέφεραν επίσης ότι πιο ελαφριές τροφές, όπως ο πουρέ πατάτας, θα πρέπει να μασιέται 5-10 φορές.

Σχετικά με την απώλεια βάρους, μια μελέτη διαπίστωσε ότι οι συμμετέχοντες που μασούσαν <strong>κάθε μπουκιά 40 φορές</strong> έχασαν περισσότερο βάρος από εκείνους που τη μασούσαν λιγότερο από 10.

<b>Μασάτε καλά και πείτε αντίο στα περιττά κιλά!</b>

&nbsp;