<p>Ποιό είναι το κορυφαίο χρώμα της άνοιξης, τόσο στα ρούχα όσο και στο μακιγιάζ; Μα φυσικά το ροζ. Υπάρχουν τόσες διαβαθμίσεις σε αυτό το χρώμα που μάλλον αυτός είναι ο λόγος που το επιλέγουν ακόμα κι εκείνες που δεν συμπαθούν τη ρομαντική του εκδοχή. Επειδή όμως δεν ξεχνάμε ότι είμαστε κορίτσια, μπορούμε να το υιοθετήσουμε με όποιο τρόπο μας αρέσει. Αν θεωρείς too much ένα ροζ φόρεμα, δοκίμασε το μανικιούρ που έχει πολλές εναλλακτικές.</p>
<p><a href="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis.jpg" target="_blank"><img src="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis.jpg" alt="ta-pio-orea-roz-nichia-pou-tha-kanis" width="597" height="585" /></a></p>
<div></div>
<p>Η βάση μπορεί να είναι ροζ, αλλά εσύ θα ‘παίξεις’ με διαφορετικά σχέδια. Το λευκό βερνίκι δεν χρησιμεύει μόνο στο διαχρονικό γαλλικό μανικιούρ. Θα το χρησιμοποιήσεις για να φτιάξεις κάθετες ρίγες για ριγέ αποτέλεσμα ή για να κάνεις βούλες για πουά αποτέλεσμα ή για να φτιάξεις μικρές μαργαρίτες (θα χρειαστείς και κίτρινο βερνίκι γι αυτό).</p>
<p><a href="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis1.jpg" target="_blank"><img src="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis1.jpg" alt="ta-pio-orea-roz-nichia-pou-tha-kanis1" width="480" height="640" /></a></p>
<p>Το baby pink είναι πολύ κοντά με το nude, οπότε ενδείκνυται για όλα τα γούστα και όλες τις περιστάσεις. Αν θες να δώσεις ένα twist, βάψε το ένα νύχι με glitter και ροζ βάση.</p>
<p><a href="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis3.jpg" target="_blank"><img src="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis3.jpg" alt="ta-pio-orea-roz-nichia-pou-tha-kanis3" width="640" height="640" /></a></p>
<p>Ξέρουμε ότι η βάση είναι σε σιέλ χρώμα, αλλά το ενδιαφέρον κομμάτι αυτού του μανικιούρ είναι τα ροζ στρας και ‘παγέτες’ που καλύπτει το πάνω μισό του νυχιού ή την περιοχή όπου συνήθως κάνουμε γαλλικό. Δεν μπορείς να αρνηθείς ότι είναι ό,τι πιο glamorous έχεις δει.</p>
<p><a href="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis2.jpg" target="_blank"><img src="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis2.jpg" alt="ta-pio-orea-roz-nichia-pou-tha-kanis2" width="736" height="1092" /></a></p>
<p>Φούξια και πάλι φούξια. Έφτασε η εποχή που μπορείς να κάνεις τα νύχια σου πιο έντονα και girly με αυτό το χρώμα τόσο στο μανικιούρ όσο στο πεντικιούρ. Πέρνα από πάνω μία στρώση από top coat για να γυαλίζουν περισσότερο.</p>
<p><a href="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis4.jpg" target="_blank"><img src="http://www.rssleak.com/wp-content/uploads/2015/03/ta-pio-orea-roz-nichia-pou-tha-kanis4.jpg" alt="ta-pio-orea-roz-nichia-pou-tha-kanis4" width="499" height="640" /></a></p>
<p>Το κοραλί είναι επίσης μία αμιγώς καλοκαιρινή επιλογή. Για εντυπωσιακό συνολικό beauty look, συνδύασε τα νύχια με το ίδιο κραγιόν στα χείλη και ένα βερικοκί ρουζ.</p>
<p>&nbsp;</p>