Η υπεριώδης ακτινοβολία UVA &amp; UVB μπορεί να προκαλέσει σοβαρές βλάβες στην υγεία μας, όταν εκτιθέμεθα στον ήλιο. Πρέπει να γνωρίζουμε, ότι κανένα αντηλιακό προϊόν δεν μπορεί να μας προστατεύσει πλήρως από την επικίνδυνη υπεριώδη ακτινοβολία, ενώ υπάρχουν σοβαροί κίνδυνοι για την υγεία, όπως ο καρκίνος του δέρματος, που συνδέονται με την ανεπαρκή προστασία από τον ήλιο. Σύμφωνα με την Ευρωπαϊκή Επιτροπή δεν υπάρχουν αντηλιακά προϊόντα "ολικής προστασίας" ή "sun blockers".

Προκειμένου να αποφύγουμε τις βλαβερές συνέπειες της ηλιακής ακτινοβολίας το καλοκαίρι προσέχουμε :

1. Αποφεύγουμε την έκθεσή μας στο ήλιο τις ώρες του μεσημεριού.

2. Φροντίζουμε να επιλέγουμε αντηλιακά προϊόντα που να προστατεύουν από την ακτινοβολία UVA &amp; UVB

3. Επιλέγουμε επώνυμα αντηλιακά προϊόντα και δεν τα προμηθευόμαστε από πλανόδιους πωλητές.

4. Χρησιμοποιούμε οπωσδήποτε αντηλιακό στα εκτεθειμένα στον ήλιο σημεία του σώματός μας, όταν πρόκειται να βρεθούμε σε ανοιχτούς χώρους.

5. Όταν είμαστε στην παραλία, καλύπτουμε με αντηλιακό όλο μας το σώμα φροντίζοντας να το ανανεώνουμε τακτικά. Για την επιπλέον προστασία μας φοράμε απαραίτητα καπέλο, γυαλιά και ανοιχτόχρωμα ρούχα.

6. Αποφεύγουμε να εκθέτουμε μωρά ή μικρά παιδιά στην άμεση ηλιακή ακτινοβολία.

&nbsp;