<div id="post-body-1414807152919123955" class="post-body entry-content">
<div>
Κάνετε σκληρή προσπάθεια να διατηρήσετε το βάρος σας ή να χάσετε κιλά, παρόλα αυτά όμως δεν καταφέρνετε τίποτα και είστε έτοιμοι να τα παρατήσετε;Ίσως φταίνε ορισμένες συνήθειες που όσο και αν δεν το πιστεύετε, δρουν αρνητικά και αθόρυβα, υπονομεύοντας το σκοπό σας!</p>
<p>Δείτε ποιες είναι οι έξι κακές συνήθειες που σας «φορτώνουν» κιλά χωρίς να το καταλαβαίνετε!</p>
<p>Η «αμνησία» στο φαγητό…</p>
<p>Μήπως τρώτε, βλέποντας ταυτόχρονα τηλεόραση ή απασχολείστε με κάτι άλλο; Κακώς! Η τακτική αυτή έχει ως αποτέλεσμα οι κινήσεις σας να γίνονται μηχανικά, με αποτέλεσμα να τρώτε πολύ περισσότερο απ’ όσο θέλετε, αφού ο εγκέφαλος δεν προλαβαίνει να στείλει «σήμα» ότι χόρτασε, καθώς είναι απασχολημένος.</p>
<p>Νομίζετε ότι κοιμάστε αρκετά…</p>
<p>Θα πρέπει να γνωρίζετε ότι αν κοιμάστε λιγότερο από οκτώ ώρες την ημέρα, ο οργανισμός σας παράγει μικρότερες ποσότητες κορτιζόλης, της ορμόνης δηλαδή που ελέγχει την όρεξη. Αυτό, φυσικά, έχει ως αποτέλεσμα να νομίζετε ότι πεινάτε περισσότερο, κάτι που φυσικά στην πραγματικότητα δεν ισχύει. Ακόμη, σύμφωνα με έρευνες, η έλλειψη ύπνου αυξάνει κατακόρυφα την κατακράτηση λίπους στο σώμα σας.</p>
<p>Πηγαίνετε σούπερ μάρκετ μετά τη δουλειά…</p>
<p>Το μόνο που θα καταφέρετε πηγαίνοντας για ψώνια με άδειο στομάχι, είναι να αγοράσετε οτιδήποτε θα διαταράξει την ισορροπία της διατροφής σας. Πρώτα στη λίστα είναι τα πατατάκια, οι σοκολάτες και τα έτοιμα φαγητά.</p>
<p>Βιάζεστε…</p>
<p>Όταν βιαζόμαστε να φάμε, το junk food πάντα κερδίζει, με ολέθριες θερμιδικές συνέπειες. Καλό θα είναι να έχετε μαζί σας πάντα κάτι υγιεινό πρόχειρο.</p>
<p>Σας αρέσει το αλκοόλ…</p>
<p>Μην αναρωτιέστε γιατί δεν χάνετε, αν παραλείπετε το βραδινό γεύμα, αλλά βγαίνετε με φίλους για να πιείτε ποτά. Το αλκοόλ από μόνο του περιέχει θερμίδες τις οποίες οι περισσότεροι «ξεχνάμε» να προσθέσουμε στο ημερήσιο άθροισμα.</p>
<p>Δεν τρώτε πρωινό…</p>
<p>Όσο και να βιάζεστε το πρωί, μην ξεχνάτε το πρωινό. Άπειρες έρευνες έχουν δείξει ότι είναι απαραίτητο για την ενεργοποίηση του μεταβολισμού, ενώ διώχνει το αίσθημα της πείνας κατά τη διάρκεια της ημέρας.</p>
<p>onmed.gr</p>
<div style="clear: both;"></div>
</div>
</div>