Oι άνθρωποι των πόλεων δεν «αντέχουμε» τις άλλες μορφές ζωής, ιδιαίτερα όταν μας ενοχλούν. Υπάρχουν πράγματι «ανεπιθύμητοι επισκέπτες» -ιδιαίτερα στην ύπαιθρο, στο εξοχικό για παράδειγμα-, που μπορούμε όμως να τους απομακρύνουμε εφαρμόζοντας ήπιες και ασφαλείς μεθόδους και αποφεύγοντας τη χρήση χημικών.

Θα βρείτε παρακάτω μια σειρά από <strong>συμβουλές</strong> που θα περιορίσουν σε πολύ μεγάλο βαθμό την παρουσία των κατσαρίδων στο σπίτι.

1. Κάντε ένα μείγμα νερού με σαπούνι και ψεκάστε τις κατσαρίδες όποτε τις εντοπίζετε. Το σαπωνώδες νερό θα τις εξουδετερώσει.

2. Σε ένα άδειο κουτί καφέ τοποθετείστε ένα-δύο κομμάτια ψωμί που το έχετε μουσκέψει καλά με μπύρα. Αφήστε το κουτί με το περιεχόμενό του σε σημεία όπου εμφανίζονται οι κατσαρίδες.

3. Πολύ καλά απωθητικά είναι τα δαφνόφυλλα, οι φέτες αγγουριού ή το σκόρδο. Αφήστε κάποιο από τα τρία στα σημεία που πάνε οι κατσαρίδες για να τις αποτρέψετε να ξαναεμφανιστούν.

4) Εξίσου αποτελεσματική είναι η ναφθαλίνη. Οι κατσαρίδες σιχαίνονται τη μυρωδιά της!

<strong>Extra tips</strong>

• Μην αφήνετε αποφάγια και υλικά μαγειρικής εκτεθειμένα.
• Ψεκάστε με το φυσικό εντομοκτόνο πύρεθρο (ρωτήστε ένα γεωπόνο ή ένα βοτανολόγο από πού μπορείτε να το προμηθευτείτε).
• Ακολουθήστε τη συνταγή των σεφ στα καλά εστιατόρια. Αφήστε, δηλαδή, σε διάφορα σημεία φλούδες αγγουριού. Απεχθάνονται τη μυρωδιά του.
• Αποφύγετε τη «μέθοδο της παντόφλας»! Μπορεί να φαίνεται αποτελεσματική, αλλά όταν συνθλίβεται το σώμα της κατσαρίδας, απελευθερώνονται τα αυγά της, από τα οποία μπορεί να προκύψει ολόκληρη αποικία εντόμων!

&nbsp;