Γεια σας,

Είμαι η Ιωάννα! Είμαι 33 ετών και εργαζόμενη μητέρα 2 πολύ μικρών και πολύ γλυκών παιδιών, ενός αγοριού 2,5 ετών και μίας μπέμπας 5 μηνών.

Αποφάσισα να συμμετέχω στην υπέροχη δημιουργική ομάδα του <a title="Donna - Γυναικεία Υπόθεση!" href="http://www.donna.gr" target="_blank">donna.gr</a> προκειμένου μέσα από προσωπικές εμπειρίες και βιωματικές γνώσεις να βοηθήσω και άλλες μαμάδες να αντιμετωπίσουν ανησυχίες, ανασφάλειες σε θέματα της καθημερινότητας που ενδεχομένως τις απασχολούν.

Η μητρότητα είναι ο πιο σημαντικός και συναρπαστικός ρόλος στη ζωή μίας γυναίκας και για το λόγο αυτό δεν είναι τυχαία η πλέον κοινότυπη έκφραση ότι ‘<strong><em>η μητρότητα οδηγεί στην ολοκλήρωση της προσωπικότητάς μας</em>”</strong>.

Παράλληλα, όμως, είναι και ένας ρόλος ιδιαίτερα απαιτητικός και χωρίς πολλά περιθώρια σοβαρών λαθών.

Η ανατροφή των παιδιών μας από τη στιγμή της γέννησής τους μέχρι και την ενηλικίωσή τους θα καθορίσουν σε σημαντικό βαθμό το μέλλον τους . Αυτό και μόνο να αναλογιστούμε αρκεί για να μας πλημμυρίσει με άγχος και ανασφάλεια σχετικά με αν ό,τι κάνουμε είναι σωστό ή όχι. Παράλληλα, ως εργαζόμενες μητέρες πρέπει να βρούμε ισορροπία και δυνάμεις να ανταπεξέλθουμε στον εργασιακό τομέα χωρίς, όμως, να παραβλέπουμε το μητρικό μας ρόλο. Για το λόγο αυτό καλούμαστε να οπλιστούμε με πολλή υπομονή, δύναμη, αντοχές και διάθεση να προλαβαίνουμε τις καθημερινές μας υποχρεώσεις  και να αντιμετωπίζουμε το όποιο θέμα μεγάλο ή μικρό προκύπτει και έχει να κάνει κυρίως με τα μικρά μας αστεράκια.

Έτσι, η επικοινωνία μας σκοπό έχει να δώσει ιδέες και λύσεις σε μικρά και μεγάλα ζητήματα που απασχολούν τη σύγχρονη, εργαζόμενη (ή μη), μητέρα.

Περιμένω με χαρά τα σχόλια, τις παρατηρήσεις και τις προτάσεις σας σχετικά με τα θέματα που θέλετε να σχολιάσουμε.

&nbsp;

Φιλικά,

&nbsp;

Ιωάννα